PRITARTA

Rokiškio rajono savivaldybės tarybos

2023 m. balandžio 27 d. sprendimo Nr. TS-

priedas

****

**ROKIŠKIO MIESTO 2023-2027 M. VIETOS PLĖTROS STRATEGIJA**

**2023 m.**

TURINYS

[1. ĮVADAS 3](#_Toc132790500)

[2. VIETOS PLĖTROS STRATEGIJOS ĮGYVENDINIMO TERITORIJA IR GYVENTOJŲ, KURIEMS TAIKOMA VIETOS PLĖTROS STRATEGIJA, APIBRĖŽTIS 7](#_Toc132790501)

[3. TERITORIJOS, KURIAI RENGIAMA VIETOS PLĖTROS STRATEGIJA, ANALIZĖ 9](#_Toc132790502)

[3.1. DEMOGRAFINĖ APLINKA 9](#_Toc132790503)

[3.2. SOCIALINĖ IR GYVENAMOJI APLINKA 12](#_Toc132790504)

[3.2.1. Užimtumas ir darbo rinka 12](#_Toc132790505)

[3.2.2. Socialinė apsauga 14](#_Toc132790506)

[3.2.3. Sveikatos apsauga 17](#_Toc132790507)

[3.2.4. Švietimo sistema 19](#_Toc132790508)

[3.2.5. Sportas 20](#_Toc132790509)

[3.2.6. Kultūra 22](#_Toc132790510)

[3.2.7. Bendruomenės ir nevyriausybinės organizacijos 23](#_Toc132790511)

[3.2.8. Jaunimo politika 25](#_Toc132790512)

[3.3. EKONOMINĖ APLINKA 25](#_Toc132790513)

[3.3.1. Ekonomika 25](#_Toc132790514)

[3.3.2. Verslas 27](#_Toc132790515)

[3.3. SSGG ANALIZĖ 29](#_Toc132790516)

[4. VIETOS PLĖTROS STRATEGIJOS TIKSLAI, UŽDAVINIAI IR JŲ ĮGYVENDINIMO STEBĖSENOS RODIKLIAI, ĮSKAITANT IŠMATUOJAMAS REZULTATO SIEKTINAS REIKŠMES 34](#_Toc132790517)

[5. GYVENAMOSIOS VIETOVĖS BENDRUOMENĖS DALYVAVIMO RENGIANT STRATEGIJĄ EIGA 40](#_Toc132790518)

[6. ROKIŠKIO MIESTO 2023-2027 M. VIETOS PLĖTROS STRATEGIJOS FINANSINIS VEIKSMŲ PLANAS 42](#_Toc132790519)

[7. VIETOS PLĖTROS STRATEGIJOS VALDYMO, STEBĖSENOS IR VERTINIMO TVARKA, IŠ KURIOS BŪTŲ MATYTI VIETOS VEIKLOS GRUPĖS PAJĖGUMAS ĮGYVENDINTI STRATEGIJĄ 49](#_Toc132790520)

# ĮVADAS

Rokiškio miesto vietos veiklos grupė (toliau – VVG) rengia Rokiškio miesto 2023 – 2027 metų vietos plėtros strategiją. Rokiškio miesto VVG yra savanoriška organizacija, veikianti visoje Rokiškio miesto teritorijoje, įkurta bendriems narių poreikiams, interesams ir tikslams, neprieštaraujantiems Lietuvos Respublikos Konstitucijai ir įstatymams, tenkinti ir įgyvendinti.

Asociacijos buveinės adresas – Stoties g. 23, Rokiškis.

Rokiškio miesto VVG buvo įregistruota 2015 m. liepos 28 d. Asociacijos veikla grindžiama trijų sektorių (partnerių) bendruomeninių ir kitų nevyriausybinių organizacijų, asocijuotų verslo struktūrų ir (ar) įmonių, bei rajono savivaldybės tarybos (vietos valdžios) – partnerystės principu.

Pagrindiniai Rokiškio miesto VVG tikslai:

* pagerinti vietines įsidarbinimo galimybes;
* didinti bendruomenių socialinę integraciją;
* skatinti aktyvią įtrauktį, siekiant propaguoti lygias galimybes ir aktyvų dalyvavimą;
* išnaudoti vietos bendruomenių, verslo ir vietos valdžios ryšius;
* pagal savo veiklos kompetenciją ir galimybes skatinti Rokiškio miesto plėtrą;
* aktyviai dalyvauti rengiant ir įgyvendinant miesto plėtros planus bei programas Rokiškio miesto teritorijoje.

Toliau pateikiamas Rokiškio miesto VVG narių sąrašas.

* 1. lentelė. Rokiškio miesto VVG asociacijos nariai 2023-02-24

|  |  |  |
| --- | --- | --- |
|  | Rokiškio miesto VVG nariai | Įgaliotas atstovas atstovauti organizacijos interesus Rokiškio miesto VVG |
| 1. | Rokiškio rajono savivaldybė | Egidijus Žaliauskas, Gražina Švanienė,  Dalia Janulienė |
| 2. | Bendruomenė „Velykalnis“ | Stasys Mekšėnas |
| 3. | Rokiškio rajono tinklinio sporto klubas „Senas grafas” | Algimantas Šablinskas |
| 4. | Rokiškio teatras | Arūnas Skardžius |
| 5. | Rokiškio jaunimo organizacijų sąjunga „Apvalus stalas“ | Birutė Bagdonienė |
| 6. | Tradicinių amatų studija | Violeta Jasinevičienė |
| 7. | Rokiškio rajono dailininkų klubas „Roda” | Arūnas Augutis |
| 8. | Rokiškio rajono sporto klubas „TORNADO” | Genadijus Jasinevičius |
| 9. | Viešoji įstaiga „Saviugdos centras“ | Ligitas Keraitis |
| 10. | Viešoji įstaiga Rokiškio jaunimo centras | Inga Vagonė |
| 11. | Visuomeninė organizacija „Tyzenhauzų paveldas” | Giedrius Kujelis |
| 12. | Juozo ir Alfonso Keliuočių palikimo studijų centras | Alicija Matiukienė |
| 13. | Rokiškio krašto turizmo draugija | Leonardas Šablinskas |
| 14. | Kęstučio Vanago individuali įmonė | Toma Matuliauskienė |
| 15. | Rokiškio verslo klubas | Irmantas Tarvydis |
| 16. | Uždaroji akcinė bendrovė „Alreta“ | Ieva Šeškaitė |
| 17. | UAB „Intellmedia Solutions“ | Žygimantas Jasiulionis |
| 18. | VŠĮ „Moto – Roki“ | Romas Kišūnas |
| 19. | UAB “Gimtasis Rokiškis | Rasa Keliuotytė |
| 20. | VšĮ Rokiškio rajono ligoninė | Raimundas Martinėlis |
| 21. | Rokiškio Šv. apaštalo evangelisto Mato parapija | Eimantas Novikas |
| 22. | Rokiškio rajono sporto ir turizmo klubas | Vaida Barauskienė |
| 23. | Asociacija „Išdrįsk keisti“ | Loreta Sagaitienė |
| 24. | Rokiškio rajono stalo teniso klubas „Rokis“ | Gediminas Pliuškis |

*Šaltinis: Rokiškio miesto VVG*

Rokiškio miesto VVG valdybos nariai:

1. Bendruomeninės organizacijos ir (ar) kitos nevyriausybinės organizacijos:

* Laurynas Mikšys, Rokiškio jaunimo organizacijų sąjunga “Apvalus stalas”
* Giedrius Rimkus, Visuomeninė organizacija “Tyzenhauzų paveldas”
* Edgaras Cegelskas, Rokiškio rajono sporto ir turizmo klubas

1. Asocijuotos verslo struktūros ir (ar) įmonės:

* Ieva Šeškaitė, Uždaroji akcinė bendrovė „Alreta“
* Toma Matuliauskienė, Kęstučio Vanago individuali įmonė
* Žygimantas Jasiulionis, UAB „Intellmedia Solutions“

1. Vietos valdžios atstovai:

* Egidijus Žaliauskas, Rokiškio rajono savivaldybė
* Gražina Švanienė, Rokiškio rajono savivaldybė
* Dalia Janulienė, Rokiškio rajono savivaldybė

Rokiškio miesto VVG valdymo struktūra:

1. Aukščiausias Rokiškio miesto VVG organas – Rokiškio miesto VVG visuotinis narių susirinkimas.
2. Kolegialus valdymo organas – Rokiškio miesto VVG valdyba.
3. Vienasmenis valdymo organas – Rokiškio miesto VVG pirmininkas.

Rokiškio miesto 2023 – 2027 metų vietos plėtros strategija rengiama vadovaujantis šiais dokumentais:

1. 2021-2027 metų Europos Sąjungos fondų investicijų programa, patvirtinta Europos Komisijos 2022 m. rugpjūčio 3 d. sprendimu Nr. C(2022) 5742;
2. 2021-2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklės, patvirtintomis LR finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ įgyvendinimo“ su visais pakeitimais;
3. Vietos plėtros strategijų rengimo ir atrankos taisyklės, patvirtintos Lietuvos Respublikos vidaus reikalų ministro 2022 m. spalio 28 d. įsakymu Nr. 1V-672;
4. 2022–2030 m. Panevėžio regiono plėtros plano (strategijos rengimo metu buvo parengtas plėtros plano projektas). Konkrečiai prisidedama prie:

Pažangos priemonės „Verslumo skatinimas, investicinės aplinkos patrauklumo didinimas“, kodas LT025-01-02-03, tikslo Nr. 1. „Didinti regiono investicinį patrauklumą aukštesnę pridėtinę vertę kuriančio verslo plėtrai“, uždavinio Nr. 1.1. „Paskatinti verslumą regione“.

Pažangos priemonės „Socialinių paslaugų infrastruktūros plėtra“, kodas LT025-07-02-12, tikslo Nr. 7. „Didinti socialinių paslaugų ir infrastruktūros prieinamumą“, uždavinio Nr. 7.2. „Vystyti socialinių paslaugų infrastruktūrą socialinę riziką patiriantiems ir pažeidžiamiems asmenims“.

1. Rokiškio rajono savivaldybės strateginis plėtros planas iki 2030, patvirtintas Rokiškio rajono savivaldybės tarybos 2023 m. sausio 27 d. sprendimu Nr. TS-1. Konkrečiai prisidedama prie:

I prioriteto „Pažangios ekonomikos tvari plėtra“, tikslo Nr. 1.1. „Plėtoti investicijas skatinančią, į aukštesnę pridėtinę vertę orientuotą ekonominę aplinką“, uždavinio Nr. 1.1.2. „Padidinti gyventojų verslumą, kompetencijas ir ekonominį mobilumą, viešojo ir privataus sektorių bendradarbiavimą“, priemonės Nr. 1.1.2.3. „Vietinių įsidarbinimo galimybių gerinimas ir bendruomenių socialinės integracijos didinimas, įgyvendinant vietos plėtros strategijas“, priemonės Nr. 1.1.2.5. „Socialinių verslų skatinimas ir plėtra, įgyvendinant vietos plėtros strategijas“.

Taip pat prisideda prie to paties prioriteto, tikslo Nr. 1.2. „Tolygiai vystyti švietimo paslaugas ir gerinti prieinamumą“, uždavinio Nr. 1.2.3. „Pagerinti švietimo sistemos atitiktį kintančiai aplinkai ir padidinti mokymosi visą gyvenimą lygį“, priemonės Nr. 1.2.3.3. „Rajono bendruomenės narių kvalifikacijos ir kompetencijų tobulinimo įgyvendinimas ir plėtra, ugdant paklausių profesijų specialistus, prioritetą teikiant bedarbių, neįgaliųjų, vyresnio amžiaus asmenų užimtumo (verslumo) ir persikvalifikavimo skatinimui“.

II prioriteto „Kūrybiškos ir aktyvios bendruomenės telkimas“, tikslo Nr. 2.2. „Plėsti kultūros paslaugų skvarbą ir didinti visuomenės kūrybiškumą“, uždavinio Nr. 2.2.2. „Padidinti kultūros produktų kokybę ir prieinamumą“, priemonės Nr. 2.2.2.3. „Kultūros paslaugų skirtingoms socialinėms grupėms (jaunimui, vyresnio amžiaus asmenims, neįgaliems asmenims ir pan.) plėtra“.

1. III prioriteto „Socialiai atsakingos valdysenos plėtojimas“, tikslo Nr. 3.1. „Stiprinti ir saugoti gyventojų sveikatą“, uždavinio Nr. 3.1.2. „Išplėtoti poreikius atitinkančias, visiems prieinamas visuomenės sveikatos paslaugas“, priemonės Nr. 3.1.2.2. „Bendradarbiavimo plėtra tarp socialinių partnerių, visuomeninių organizacijų, kartu įgyvendinant bendrus sveikatinimo projektus“.

Taip pat prisideda prie to paties prioriteto, tikslo Nr. 3.2. „Didinti socialinę įtrauktį ir tuo pačiu užtikrinti saugesnę aplinką rajone“, uždavinio Nr. 3.2.2. „Pagerinti socialinių paslaugų kokybę ir prieinamumą, padidinti jų įvairovę“, priemonės Nr. 3.2.2.5. „Socialinių paslaugų teikimo, pasitelkiant NVO sektorių, plėtra“.

1. Rokiškio rajono savivaldybės 2023–2025 metų strateginis veiklos planas, patvirtintas Rokiškio rajono savivaldybės tarybos 2023 m. sausio 27 d. sprendimu Nr. TS-2;
2. Jaunimo problemų sprendimo Rokiškio rajono savivaldybėje 2023–2028 metų planas;
3. kitais dokumentais.

Rokiškio miesto vietos veiklos grupė baigia įgyvendinti Rokiškio miesto vietos plėtros strategiją 2014-2020 m., taikant bendruomenių inicijuotos vietos plėtros (BIVP) metodą. Pagal kurią įgyvendinta 20 projektų, iš kurių 19 įgyvendino socialiniai partneriai ar nevyriausybinės organizacijos, prie projektų veiklų aktyviai prisijungė 1030 dalyvių (planuota 320), suorganizuota gyventojų įsidarbinimo galimybes didinančių renginių – 17 (planuota 10), naujai sukurta (išplėsta) paslaugų – 32 (planuota 22). Strategijoje buvo skirtos lėšos įsidarbinimo galimybių gerinimui – 134192,44 Eur (14 proc.), asmenų verslumo didinimui – 89198,23 Eur (9 proc.), socialinės ir kultūrinės integracijos didinimui – 94735,71 Eur (10 proc.), socialinių paslaugų teikimui – 224535,95 Eur (23 proc.), užimtumo galimybių didinimui – 209535,06 Eur (21 proc.), informacinės sklaidos tinklų kūrimui ir palaikymui – 129769,76 Eur (13 proc.), strategijos administravimui – 97302,80 Eur (10 proc.).

Siekiant panaudoti sukauptą patirtį įgyvendinant Rokiškio miesto vietos plėtros strategiją 2014-2020 m., užtikrinti veiklos tęstinumą, nuspręsta parengti Rokiškio miesto vietos plėtros strategiją 2023-2027 m. laikotarpiui.

Rokiškio miesto 2023-2027 metų vietos plėtros strategijos tikslas – parengti Rokiškio miesto vietos plėtros strategiją, kuria siekiama didinti Rokiškio miesto bendruomenės socialinę įtrauktį, gerinti vietines įsidarbinimo galimybes, skatinti verslumą bei socialinio verslo kūrimąsi ir plėtrą Rokiškio mieste, pasitelkiant gyvenamosios vietovės bendruomeninių, nevyriausybinių organizacijų, verslo ir vietos valdžios ryšius.

Vietos plėtros strategijoje numatyti tikslai, uždaviniai ir priemonės atitinka 2021-2027 m. Europos Sąjungos fondų investicijų programos 4.7 uždavinio „Skatinti aktyvią įtrauktį, siekiant propaguoti lygias galimybes, nediskriminavimą ir aktyvų dalyvavimą, ir gerinti įsidarbinamumą, ypač palankių sąlygų neturinčių grupių“ ir 4.9 uždavinio „Skatinti marginalizuotų bendruomenių, mažas pajamas gaunančių namų ūkių ir nepalankioje padėtyje esančių grupių, įskaitant specialiųjų poreikių turinčius asmenis, socialinę ir ekonominę įtrauktį vykdant integruotus veiksmus, be kita ko, teikti aprūpinimą būstu ir socialines paslaugas“ nuostatas.

# VIETOS PLĖTROS STRATEGIJOS ĮGYVENDINIMO TERITORIJA IR GYVENTOJŲ, KURIEMS TAIKOMA VIETOS PLĖTROS STRATEGIJA, APIBRĖŽTIS


Vietos plėtros strategijos įgyvendinimo teritorija yra Rokiškio miestas. Rokiškio miestas yra šiaurės rytų Lietuvos dalyje, Panevėžio apskrityje, 60 km į šiaurę nuo Utenos, 90 km į šiaurės rytus nuo Panevėžio. Rokiškio miestas yra Rokiškio rajono savivaldybės centras.

Rokiškio r. sav. yra viena iš šešių savivaldybių sudarančių Panevėžio apskritį, kuriai taip pat priklauso Panevėžio miesto, Panevėžio r., Biržų r., Kupiškio r., Pasvalio r. savivaldybės. Rokiškio rajono savivaldybės plotas –1 807 km². Tai sudaro 2,8 proc. Lietuvos ploto bei 22,9 proc. Panevėžio apskrities ploto. Pagal užimamą plotą Rokiškio r. sav. yra antroje vietoje Panevėžio apskrityje.

Nacionalinės žemės tarnybos prie Žemės ūkio ministerijos 2023 m. sausio 1 d. duomenimis, Rokiškio rajono teritoriją sudaro:

* 54,6 proc. – žemės ūkio naudmenos;
* 29,8 proc. – miškai;
* 7,8 proc. – kita žemė;
* 3,8 proc. – vandenys;
* 2,6 proc. – užstatyta teritorija;
* 1,4 proc. – keliai.

Toliau pateikiamas Rokiškio miesto ribų žemėlapis.



2.1. pav. Rokiškio miesto ribos

*Šaltinis: regia.lt*

Rokiškio miesto teritorijos riba sutampa su Rokiškio miesto seniūnijos ribomis. Rokiškio miesto seniūniją sudaro 8 seniūnaitijos.

Vadovaujantis Lietuvos statistikos departamento išankstiniais duomenimis, 2023 m. pradžioje Rokiškio m. gyventojų skaičius siekė 11 606 asmenis, iš jų: 1 272 gyventojai (11,0 proc.) yra 0–14 m., 1 682 gyventojai (14,5 proc.) yra 15-29 m., 5 730 gyventojų (49,3 proc.) yra 30-64 m. ir 2 922 gyventojai (25,2 proc. ) yra 65 m. ir vyresni.

Rokiškio miesto vietos plėtros strategija skirta daugiau nei vienai tikslinei grupei. Numatytos strategijos tikslinės grupės:

* + nedirbantis, nestudijuojantis, nesimokantis, mokymuose nedalyvaujantis, mažiau galimybių turintis jaunimas;
  + bedarbiai, ilgalaikiai bedarbiai, kiti ekonomiškai neaktyvūs asmenys;
  + neįgalieji;
  + senyvo amžiaus asmenys;
  + migrantai, pabėgėliai;
  + kiti socialinę atskirtį patiriantys asmenys ir pan. (daugiavaikių šeimų nariai; likę be tėvų globos vaikai; socialinės rizikos šeimos; socialinės rizikos vaikai ir suaugę; nepasiturintys asmenys ir šeimos; ties skurdo riba esantys asmenys; asmenys, grįžę iš laisvės atėmimo bausmę vykdančių pataisos įstaigų; ir kiti);
  + socialinio verslo atstovai, verslo atstovai.

# TERITORIJOS, KURIAI RENGIAMA VIETOS PLĖTROS STRATEGIJA, ANALIZĖ

## DEMOGRAFINĖ APLINKA

Vadovaujantis Lietuvos statistikos departamento išankstiniais duomenimis, 2023 m. pradžioje Rokiškio m. gyventojų skaičius siekė 11 606 asmenis (41,8 proc. Rokiškio rajono, 5,5 proc. Panevėžio apskrities arba 0,4 proc. šalies gyventojų).

3.1.1. pav. Gyventojų skaičius Rokiškio m. 2019–2023 m. pradžioje, asm.

*\* išankstiniai duomenys*

*Šaltinis: Lietuvos statistikos departamentas*

2019–2023 m. Rokiškio m. gyventojų skaičius sumažėjo 3,2 proc. (nuo 11 989 gyventojų 2019 m. pradžioje iki 11 606 gyventojų 2023 m. pradžioje), kai šalyje išaugo 2,4 proc., Panevėžio apskrityje mažėjo 1,4 proc.

Analizuojant Rokiškio miesto gyventojų skaičiaus kitimo dinamiką matyti, jog nuo 2022 m. gyventojų skaičius Rokiškio mieste pradėjo augti. Tam iš dalies turėjo įtakos turėjo 2020 m. prasidėjusi COVID-19 pandemija, dėl kurios įtakos į Rokiškio miestą (kaip ir į kitus Lietuvos miestus ir rajonus) grįžo iki tol užsienyje ar kituose Lietuvos rajonuose gyvenę asmenys.

Vertinant kitus didžiausius Panevėžio apskrities miestus 2019–2023 metais tik Pasvalyje gyventojų skaičius analizuojamu laikotarpiu mažėjo (0,5 proc.), kituose miestuose augo: Kupiškio mieste – 1,9 proc., Biržų mieste – 1,5 proc., Panevėžio mieste – 0,9 proc.

2021 m. atlikto gyventojų ir būstų surašymo duomenimis, Rokiškio rajone gyveno 1 994 ne lietuvių tautybės asmenys: lenkų, 1 380 rusų, 47 baltarusiai, 74 ukrainiečiai, 70 kitos tautybės ir 305 savo tautybės nenurodė.

2022 m. vasario mėn. prasidėjus karo veiksmas Ukrainoje į Lietuvą per metus atvyko apie 75 tūkstančiai nuo karo bėgančių ukrainiečių. Registracijos centre Panevėžyje užsiregistravo apie 500 nuo karo bėgančių ukrainiečių, dalis žmonių apsigyveno Rokiškio mieste.

**Įtakos veiksniai.** Gyventojų skaičiaus pokyčiams įtakos turi kelios priežastys: visuomenės amžiaus pokyčiai, natūrali gyventojų kaita, gyventojų migracija.

Vertinant gyventojų sudėtis pagal amžių, vadovaujantis Lietuvos statistikos departamento duomenis 2023 m. pradžioje Rokiškio mieste gyveno:

* 0–14 m. – 1 272 gyventojai arba 11,0 proc. visų gyventojų (2019 m. – 11,5 proc.);
* 15-29 m. – 1 682 gyventojai arba 14,5 proc. visų gyventojų (2019 m. – 16,1 proc.);
* 30-64 m. – 5 730 gyventojų arba 49,3 proc. visų gyventojų (2019 m. – 48,4 proc.);
* 65 m. ir daugiau – 2 922 gyventojai arba 25,2 proc. visų gyventojų (2019 m. – 24,0 proc.).

3.1.2. pav. Gyventojų pasiskirstymas pagal amžiaus grupes Rokiškio m. 2019–2023 m. pradžioje, proc.

*\* išankstiniai duomenys*

*Šaltinis: Lietuvos statistikos departamentas*

2023 m. pradžioje vaikai (0-14 m.) sudarė 11,0 proc. visų miesto gyventojų. 2023 m. lyginant su baziniais 2019 m. šis rodiklis sumažėjo 0,5 proc., tačiau 2023 m. lyginant su 2022 m. pastebimas 0,8 proc. 0-14 m. amžiaus grupės vaikų skaičiaus augimas. 2019-2023 m. laikotarpiu 15-29 m. gyventojų skaičius Rokiškio mieste taip pat mažėjo – 1,6 proc. Priešingos tendencijos stebimos analizuojant 30-64 m. amžiaus gyventojų grupę – šios amžiaus grupės asmenų skaičius 2019-2023 m. išaugo 1,0 proc. Taip pat pensinio amžiaus grupės gyventojų dalis 2023 m. lyginant su 2019 m. padidėjo 1,2 proc. Duomenys rodo, kad Rokiškio miesto gyventojai sensta.

Lyginant 2023 m. Rokiškio miesto gyventojų pasiskirstymą pagal amžių su kitais didžiausiais Panevėžio apskr. miestais, Rokiškio mieste gyvena beveik didžiausia 30-64 m. gyventojų dalis (49,3 proc., kituose miestuose – 47,1-48,7 proc.), tik Panevėžio mieste ši amžiaus grupė sudaro nežymiai didesnę dalį – 49,4 proc.

* + 1. lentelė. Gyventojų pasiskirstymas pagal amžiaus grupes 2023 m. pradž., proc.

|  |  |  |  |  |
| --- | --- | --- | --- | --- |
| Metai/ Administracinė teritorija | 0–14 m. | 15-29 m. | 30-64 m. | 65 m. ir daugiau |
| *Lietuvos Respublikos miestai* | 15,3 | 14,6 | 49,6 | 20,5 |
| *Rokiškio m.* | **11,0** | **14,5** | **49,3** | **25,2** |
| *Pasvalio m.* | 12,1 | 14,3 | 47,8 | 25,8 |
| *Kupiškio m.* | 10,7 | 15,9 | 48,7 | 24,6 |
| *Biržų m.* | 10,7 | 14,9 | 47,1 | 27,3 |
| *Panevėžio m.* | 12,8 | 14,0 | 49,4 | 23,8 |

*Šaltinis: Lietuvos statistikos departamentas*

Rokiškio rajone kaip ir daugelyje šalies savivaldybių, pastebimos populiacijos senėjimo tendencijos. 2022 m. pradžioje Rokiškio r. vidutinis medianinis gyventojų amžius siekė 50 m., šalyje – 44 m., apskrityje – 48 m. (2018 m. atitinkamai 49 m., 47 m., 43 m.).

* + 1. lentelė. Vidutinis medianinis gyventojų amžius 2018–2022 m., m.

|  |  |  |  |  |  |  |
| --- | --- | --- | --- | --- | --- | --- |
| Metai/ Administracinė teritorija | 2018 m. | 2019 m. | 2020 m. | 2021 m. | 2022 m. | *Pokytis m., lyginant 2018 m. ir 2022 m.* |
| *Lietuvos Respublika* | 43 | 44 | 44 | 44 | 44 | +1 |
| *Panevėžio apskritis* | 47 | 48 | 48 | 48 | 48 | +1 |
| *Rokiškio r. sav.* | 49 | 50 | 50 | 49 | 50 | +1 |

*Šaltinis: Lietuvos statistikos departamentas*

Rokiškio r. sav. demografinis senatvės koeficientas 2022 m. pradžioje siekė 218 (šimtui vaikų iki 15 m. teko 218 šešiasdešimt penkerių metų ir vyresnių asmenų), šalyje – 134, apskrityje – 183. Kitose lyginamose savivaldybėse šimtui vaikų teko mažiau 65 metų ir vyresnio amžiaus asmenų – Biržų r. sav. – 215, Kupiškio r. sav. – 208, Panevėžio m. sav. – 184, Panevėžio r. sav. – 139, Pasvalio r. sav. – 169.

3.1.3. pav. Demografinio senatvės koeficiento pokyčiai 2018–2022 m.

*Šaltinis: Lietuvos statistikos departamentas*

Lietuvos statistikos departamento duomenimis, 2022 m. Rokiškio r. sav. užregistruotas 165 naujagimiai (0,8 proc. šalies naujagimių skaičiaus). 2018–2022 m. Rokiškio r. sav. gimusiųjų skaičius mažėjo 26,3 proc., šalyje – 22,0 proc. Pažymėtina, kad gimstamumo mažėjimo tendencija 2018–2022 m. fiksuojama visose Panevėžio apskrities savivaldybėse.

* + 1. lentelė. Gimstamumo statistika 2018–2022 m., asm.

|  |  |  |  |  |  |  |
| --- | --- | --- | --- | --- | --- | --- |
| Metai/ Administracinė teritorija | 2018 m. | 2019 m. | 2020 m. | 2021 m. | 2022 m.\* | *Pokytis m., lyginant 2018 m. ir 2022 m.* |
| *Lietuvos Respublika* | 28 149 | 27 393 | 25 144 | 23 330 | 21 957 | -22,0 |
| *Panevėžio apskritis* | 1 789 | 1 743 | 1 574 | 1 389 | 1 306 | -27,0 |
| *Biržų r. sav.* | 182 | 176 | 180 | 171 | 140 | -23,1 |
| *Kupiškio r. sav.* | 140 | 114 | 131 | 96 | 92 | -34,3 |
| *Panevėžio m. sav.* | 724 | 743 | 638 | 570 | 513 | -29,1 |
| *Panevėžio r. sav.* | 317 | 323 | 303 | 236 | 263 | -17,0 |
| *Pasvalio r. sav.* | 202 | 212 | 162 | 142 | 133 | -34,2 |
| *Rokiškio r. sav.* | 224 | 175 | 160 | 174 | 165 | -26,3 |

*\* išankstiniai duomenys*

*Šaltinis: Lietuvos statistikos departamentas*

Gyventojų mažėjimą Rokiškio mieste taip pat lemia neigiama Rokiškio rajono savivaldybės neto migracija. Dėl migracijos Rokiškio rajono savivaldybė vidutiniškai nuo 2018 m. iki 2022 m. kasmet prarasdavo po 177 asmenis. Rokiškio miesto gyventojų mažėjimą labiau lemia neigiama vidaus migracija, kadangi tarptautinė migracija nuo 2020 m. yra teigiama.

* + 1. lentelė. Neto tarptautinė ir vidaus migracija 2018–2022 m., asm.

|  |  |  |  |  |  |
| --- | --- | --- | --- | --- | --- |
|  | 2018 m. | 2019 m. | 2020 m. | 2021 m. | 2022 m.\* |
| *Lietuvos Respublika* | -3 292 | 10 794 | 19 993 | 19 653 | 72 372 |
| *Panevėžio apskritis* | -2 437 | -1 808 | -898 | -744 | 1 145 |
| *Biržų r. sav.* | -331 | -213 | -106 | -207 | 15 |
| *Kupiškio r. sav.* | -162 | -203 | -59 | -64 | -44 |
| *Panevėžio m. sav.* | -1 100 | -844 | -531 | -578 | 1 040 |
| *Panevėžio r. sav.* | -85 | 84 | 130 | 290 | 256 |
| *Pasvalio r. sav.* | -374 | -339 | -200 | -145 | -86 |
| *Rokiškio r. sav.* | -385 | -293 | -132 | -40 | -36 |

*\* išankstiniai duomenys*

*Šaltinis: Lietuvos statistikos departamentas*

Rokiškio r. sav. duomenis lyginant su kitomis Panevėžio apskrities savivaldybėmis, išskiriama, kad didesnė neigiama neto tarptautinė ir vidaus migracija 2022 m. buvo tik Pasvalio r. sav. (-86 asm.) ir Kupiškio r. sav. (-44 asm.).

## SOCIALINĖ IR GYVENAMOJI APLINKA

### Užimtumas ir darbo rinka

Vadovaujantis Statistikos departamento duomenimis, 2022 m. III ket. vidutinis mėnesinis bruto darbo užmokestis šalyje siekė 1 787,1 Eur, Panevėžio apskrityje – 1 539,6 Eur, Rokiškio r. savivaldybėje – 1 445,1 Eur ir buvo 19,1 proc. mažesnis už šalies vidurkį bei 6,1 proc. už apskrities vidurkį. Taigi, galima teigti, jog Rokiškio r. sav. gyventojai vidutiniškai gauna mažesnius atlyginimus nei šalies ar viso Panevėžio regiono vidurkis ir tai galimai prisideda prie soc. atskirties didėjimo bei migracijos į kitus miestus ar užsienį.

3.2.1.1. pav. Vidutinis bruto darbo užmokestis 2022 m. III ket., Eur

*Šaltinis: Lietuvos statistikos departamentas*

Visgi lyginant 2022 m. III ket. Rokiškio r. sav. duomenis su kitomis Panevėžio apskrities savivaldybėmis, išskiriama, kad tik Panevėžio m. sav. bruto atlyginimas 2022 m. III ket. buvo didesnis (1 646,5 Eur) nei Rokiškio r. sav. (1 445,1 Eur).

Lietuvos statistikos departamento duomenimis, 15–64 metų amžiaus gyventojų užimtumo lygis Rokiškio r. sav. 2018–2022 m. išaugo 6,1 proc., Panevėžio apskrityje – 3,9 proc., Lietuvos Respublikoje – 1,4 proc. 2022 m. užimtumo lygis Rokiškio r. sav. buvo 74,1 proc. viršijo šalies (73,8 proc.) ir apskrities (70,1 proc.) užimtumo rodiklius.

3.2.1.2. pav. Užimtumo lygis ir jo dinamika 2018–2022 m., proc.

*Šaltinis: Lietuvos statistikos departamentas*

Nedarbo lygis Rokiškio r. sav. 2022 m. siekė 12,1 proc. ir buvo didžiausias lyginant su kitomis Panevėžio apskrities savivaldybėmis (Biržų r. sav. – 10,3 proc., Pasvalio r. sav. – 9,8 proc., Kupiškio r. sav. – 9,4 proc., Panevėžio m. sav. – 8,5 proc., Panevėžio r. sav. – 8,4 proc.).

3.2.1.3. pav. Nedarbo lygis ir jo dinamika 2018–2022 m., proc.

*Šaltinis: Lietuvos statistikos departamentas*

Analizuojant jaunimo (16-29 m.) nedarbo rodiklius Panevėžio apskrityje 2019-2023 m. pastebimas jaunimo (16-29 m.) nedarbo skaičiaus augimas. Bendroje statistikoje išskirtinai didelis jaunimo nedarbas buvo 2020 m., kurį lėmė COVID pandemijos sukeltos pasekmės. 2023 m. pradžioje jaunimo nedarbas Rokiškio rajone buvo vidutinis lyginant su kitomis Panevėžio apskrities savivaldybėmis ir siekė 7,7 proc. (didesnis Panevėžio m. sav. – 8,2 proc., Biržų r. sav. – 8,1 proc.).

* + - 1. lentelė. Vidutinis metinis jaunų (16-29 m.) bedarbių proc. nuo 16-29 m. gyventojų 2019.01.01–2023.01.01, proc.

|  |  |  |  |  |  |
| --- | --- | --- | --- | --- | --- |
|  | 2019.01.01 | 2020.01.01 | 2021.01.01 | 2022.01.01 | 2023.01.01 |
| *Lietuvos Respublika* | 5,9 | 6,2 | 15,6 | 6,8 | 7,7 |
| *Panevėžio apskritis* | 6,2 | 6,5 | 14,8 | 6,7 | 7,3 |
| *Biržų r. sav.* | 8,4 | 6,8 | 15,3 | 5,6 | 8,1 |
| *Kupiškio r. sav.* | 6,1 | 4,2 | 8,4 | 4,9 | 5,7 |
| *Panevėžio m. sav.* | 6,0 | 7,4 | 17,6 | 7,9 | 8,2 |
| *Panevėžio r. sav.* | 5,1 | 5,8 | 13,8 | 6,3 | 6,1 |
| *Pasvalio r. sav.* | 6,1 | 5,7 | 12,9 | 5,1 | 6,3 |
| *Rokiškio r. sav.* | 6,3 | 6,8 | 13,6 | 7,2 | 7,7 |

*Šaltinis: Užimtumo tarnyba*

### Socialinė apsauga

Pagrindinė socialinių paslaugų organizatorė Lietuvoje yra valstybė, tačiau organizuojant socialines paslaugas vis daugiau funkcijų perduodama savivaldybėms, siekiant socialines paslaugas priartinti prie jų gavėjų gyvenamosios vietos.

Rokiškio mieste socialinės paslaugos teikiamos vadovaujantis Socialinių paslaugų planu. Socialinės paslaugų įstaigos, veikiančios Rokiškio rajono savivaldybės teritorijoje, gali būti pavaldžios LR socialinės apsaugos ir darbo ministerijai pačiai Rokiškio rajono savivaldybei (biudžetinės įstaigos), gali būti viešosios įstaigos bei nevyriausybinių organizacijų įsteigtos įstaigos. Rokiškio mieste veikia šios socialinės paslaugų įstaigos:

* 1 socialinės globos namai: privati organizacija – Rokiškio Šv. Apaštalo evangelisto Mato parapijos senelių globos namai;
* 2 vaikų dienos centrai: nevyriausybinės organizacijos – VšĮ Rokiškio vaikų dienos centras;
* 1 šeimos centras: biudžetinė įstaiga - Rokiškio socialinės paramos centras;
* 8 kitos socialinių paslaugų įstaigos: 1 biudžetinė įstaiga – Rokiškio socialinės paramos centras; 6 nevyriausybinės organizacijos – Rokiškio rajono neįgaliųjų draugija; Rokiškio diabeto klubas ,,Rokiškis“; VšĮ Pagalbos ir informacijos šeimai tarnybos Rokiškio užimtumo kambarys; Rokiškio rajono klubas ,,Artritas“; Viešosios įstaigos LASS šiaurės rytų centro Rokiškio skyrius; Rokiškio rajono neįgaliųjų sporto klubas ,,Olimpija“.

Vadovaujantis Rokiškio r. sav. socialinių paslaugų planų (2018-2022 m.) duomenimis, 2021 m. socialinę riziką patiriančių šeimų skaičius Rokiškio r. sav. siekė 175 šeimas, lyginant su 2017 m. duomenimis išaugo 2,9 proc. Analizuojant vaikų skaičių, augančių socialinės rizikos šeimose, nuo 2017 m. iki 2021 m. šių vaikų skaičius Rokiškio r. sav. sumažėjo 6,0 proc. (arba 21 vaiku).

3.2.2.1. pav. Socialinės rizikos vaikai ir šeimos, 2017-2021 m.

*Šaltinis: Rokiškio r. sav. socialinių paslaugų planai (2018-2022 m.)*

Negalia – dar vienas socialines paslaugas įtakojančių veiksnių, ypač stiprus kiekvienai amžiaus grupei. Negalia iš esmės keičia žmogaus gyvenimą ir didele dalimi yra iššūkis šeimoje, ugdymo ir švietimo sistemoje, socialiniame gyvenime, darbo rinkoje ar sulaukus pensinio amžiaus. Tai daugialypis veiksnys, įtakojantis poreikį socialinėms paslaugoms.

3.2.2.2. pav. Asmenys, kuriems nustatyta negalia, 2018–2022 m., asm.

*Šaltinis: Lietuvos Respublikos socialinės apsaugos ir darbo ministerija[[1]](#footnote-1)*

Rokiškio r. sav. 2022 m. buvo 2 854 asmenys su negalia, lyginant su 2018 m. šis rodiklis sumažėjo 9,3 proc. Vertinant pagal atskiras amžiaus grupes, išskiriama, jog tiek vaikų su negalia, tiek darbingo amžiaus asmenų su negalia 2018-2022 m. mažėjo, tačiau išaugo pensinio amžiaus asmenų turinčių negalią (3,8 proc.).

Rokiškio r. sav. esant dideliam nedarbui, asmenys, negebantys susirasti ar išlaikyti darbą ir taip užtikrinti sau ar savo šeimai pajamų šaltinio, tampa socialinių pašalpų gavėjais. Lietuvos statistikos departamento duomenimis 2018–2022 m. socialinių pašalpų gavėjų skaičius tiek šalyje (-9,3 proc.), tiek Panevėžio apskrityje (-10,2 proc.), tiek Rokiškio r. sav. (-8,1 proc.) mažėjo. Analizuojamu laikotarpiu socialinių pašalpų gavėjų skaičius Rokiškio r. sav. sumažėjo nuo 1 760 gavėjų iki 1 617 gavėjų. Visose lyginamose Panevėžio apskrities savivaldybėse 2018–2022 m. pastebimas socialinių pašalpų gavėjų skaičiaus mažėjimas. Analizuojamu laikotarpiu didžiausias rodiklio mažėjimas pastebimas Kupiškio r. sav. (-22,8 proc.), o mažiausias – Panevėžio m. sav. (-2,1 proc.).

3.2.2.3. pav. pav. Socialinės pašalpos gavėjų skaičius 2018-2022 m., asm.

*Šaltinis: Lietuvos statistikos departamentas*

Vertinant socialinių pašalpų gavėjų skaičių 1 000-iui gyventojų, šis rodiklis šalyje 2021 m. siekė 24 gavėjus 1 000 gyventojų, Panevėžio apskrityje – 36, Rokiškio r. sav. – 54. Socialinių pašalpų gavėjų skaičius 1 000-iui gyventojų Rokiškio r. sav. yra 30 asm. didesnis nei šalies vidurkis ir tai yra didžiausias rodiklis 1 000-iui gyventojų tarp analizuojamų Panevėžio apskrities savivaldybių.

3.2.2.4. pav. Socialinių pašalpų gavėjų skaičius, tenkantis 1 000-iui gyventojų, 2018-2021 m. (kitų metų statistika neprieinama)

*Šaltinis: Lietuvos statistikos departamentas*

2021 m. palyginus su 2018 m., socialinės pašalpos gavėjų, tenkančių 1000 gyv., rodiklis mažėjo tiek šalyje, tiek apskrityje, tiek visose Panevėžio apskrities savivaldybėse. Rokiškio r. sav. rodiklio mažėjimo tempai buvo didžiausi – siekė 11,5 proc. (kai šalies bei Panevėžio apskrities buvo 7,7 proc.).

### Sveikatos apsauga

Rokiškio mieste veikia šios sveikatos priežiūros įstaigos:

* 1 pirminio lygio asmens sveikatos priežiūros paslaugas teikianti įstaiga, su kuria Panevėžio teritorinė ligonių kasa yra pasirašiusi paslaugų teikimo ir apmokėjimo sutartis - VšĮ Rokiškio pirminės asmens sveikatos priežiūros centras;
* 2 pirmines ir/ arba antrines stacionarines ir/ arba antrines ambulatorines sveikatos priežiūros paslaugas teikiančios įstaigos – VšĮ Rokiškio rajono ligoninė ir VšĮ Rokiškio psichiatrijos ligoninė;
* 2 visuomenės sveikatos priežiūros funkcijas vykdančios įstaigos – BĮ Rokiškio rajono savivaldybės visuomenės sveikatos biuras ir Nacionalinio visuomenės sveikatos centro Panevėžio departamento Rokiškio skyrius;
* 20 privačių sveikatos priežiūros įstaigų:
* 13 odontologų kabinetų (G. Juknienės IĮ, N. Kalvelienės stomatologijos kabinetas, S. Laurinonio IĮ, UAB „Aukštaitijos odontologijos namai“, UAB „Kelstoma“, UAB „Laudenta“, UAB „Lausima“, UAB A. Didžiulio odontologijos klinika, V. Česnavičienės stomatologijos kabinetas, R. Šaferienės odontologijos kabinetas, S. Maižiūtės individuali įmonė, Semaškos klinika, MB „Inovėjos centras“);
* 2 akių ligų kabinetai (UAB „Bink“, UAB Vladina, Rokiškio padalinys),
* 1 nefrologo kabinetas (UAB „Nefromeda“, filialas (Rokiškis)),
* 1 reabilitacijos kabinetas (AB „Rokiškio sūris“),
* 2 širdies ir kraujagyslių ligų kabinetai (Semaškos klinika, MB „Inovėjos centras“),
* 1 onkologijos ir reabilitacijos centras (UAB Limfedemos centras).

Vertinant sveikatos priežiūros išteklius ir paslaugos išskiriama, jog vadovaujantis statistikos departamento duomenimis, 2021 m. Rokiškio r. sav. 10 000 gyventojų teko 24,8 gydytojai. Pagal šį rodiklį Rokiškio r. sav. atsiliko nuo Panevėžio apskrities (30,2 gydytojai 10 000 gyventojų) bei šalies (44,7 gydytojai 10 000 gyventojų) vidurkio. Tačiau tai antras aukščiausias rodiklis tarp analizuojamų Panevėžio apskrities savivaldybių, aukštesnis buvo tik Panevėžio m. sav. (48,2 gydytojai 10 000 gyventojų).

* + - 1. pav. Gydytojus skaičius, tenkantis 10 000 gyv., 2017–2021m., asm.

*Šaltinis: Lietuvos statistikos departamentas*

Statistikos departamento duomenimis, 2017-2021 m. laikotarpiu lovų skaičius ligoninėse tiek Lietuvoje, tiek Panevėžio apskrityje mažėjo, atitinkamai 8,5 proc. Lietuvoje ir 4,7 proc. Panevėžio apskrityje. Dalyje Panevėžio apskrities savivaldybių lovų ligoninėse (be slaugos lovų) skaičius, tenkantis 10 tūkst. gyventojų mažėjo: Biržų r. sav. (9,6 proc.) ir Panevėžio m. sav. (11,0 proc.) savivaldybėse. Kitose savivaldybėse, tame tarpe ir Rokiškio r. savivaldybėje, lovų skaičius augo: Kupiškio r. sav. – 5,4 proc., Pasvalio r. sav. – 10,5 proc., Rokiškio r. sav. – 3,3 proc.

3.2.3.1. lentelė. Lovų ligoninėse (be slaugos lovų) skaičius, tenkantis 10 tūkst. gyventojų, 2017-2021 m.

|  |  |  |  |  |  |  |
| --- | --- | --- | --- | --- | --- | --- |
| Metai/ Administracinė teritorija | 2017 m. | 2018 m. | 2019 m. | 2020 m. | 2021 m. | *Pokytis lyginant 2017 m. ir 2021 m., proc* |
| *Lietuvos Respublika* | 66 | 64,5 | 63,5 | 60,1 | 60,4 | -8,5 |
| *Panevėžio apskritis* | 72,1 | 70,6 | 72,6 | 72,8 | 68,7 | -4,7 |
| *Biržų r. sav.* | 37,4 | 33,2 | 33,9 | 34,5 | 33,8 | -9,6 |
| *Kupiškio r. sav.* | 20,5 | 20,9 | 21,4 | 28 | 21,6 | +5,4 |
| *Panevėžio m. sav.* | 94,5 | 89,4 | 93,4 | 91,4 | 84,1 | -11,0 |
| *Panevėžio r. sav.* | − | − | − | − | − | − |
| *Pasvalio r. sav.* | 35,1 | 37,6 | 38,5 | 39,4 | 38,8 | +10,5 |
| *Rokiškio r. sav.* | 179,8 | 186,9 | 189,2 | 193 | 185,8 | +3,3 |

*Šaltinis: Lietuvos statistikos departamentas*

Statistikos departamento duomenimis, 2019 m. Rokiškio r. sav. asmenų, kuriems suteikta greitoji medicinos pagalba, skaičius, tenkantis 1 000 gyventojų, buvo 221,4 ir buvo mažesnis už šalies (237,6 asmenų) ir Panevėžio apskrities (264,3 asmenų) vidurkius bei vienas mažesnių rodiklių tarp lyginamų savivaldybių. Lyginamose savivaldybėse asmenų, kuriems suteikta greitoji medicinos pagalba, skaičius, tenkantis 1 000 gyventojų, svyravo nuo 197,8 asmenų (Panevėžio r. sav.) iki 345,7 asm. (Kupiškio r. sav.).

* + - 1. pav. Asmenų, kuriems suteikta greitoji medicinos pagalba, skaičius, tenkantis 1 tūkst. gyventojų., 2017–2021m., asm.

*Šaltinis: Lietuvos statistikos departamentas*

### Švietimo sistema

Rokiškio mieste 2023 m. pradžioje veiklą vykdo 8 ikimokyklinio, priešmokyklinio ir bendrojo ugdymo įstaigos:

* 1 gimnazija: Rokiškio Juozo Tumo- Vaižganto gimnazija;
* 1 pagrindinė mokykla: Rokiškio pagrindinė mokykla;
* 2 progimnazijos: Rokiškio Senamiesčio progimnazija, Rokiškio Juozo Tūbelio progimnazija;
* 4 lopšeliai/darželiai: Rokiškio mokykla-darželis "Ąžuoliukas", Rokiškio lopšelis-darželis "Nykštukas", Rokiškio lopšelis-darželis "Pumpurėlis", Rokiškio lopšelis-darželis "Varpelis".

Rokiškio rajone veikia Rokiškio profesinio mokymo centras (toliau - RPMC), įsikūręs Kavoliškyje ir Rokiškio mieste (Kauno g. 31A) Paslaugas teikia dviejuose pastatuose. Rokiškio mieste vykdo vizažisto, socialinio darbuotojo padėjėjo, slaugytojo padėjėjo, siuvėjo modulines profesinio mokymo programas.

Rokiškio mieste veikia 3 neformaliojo švietimo įstaigos:

* Rokiškio Rudolfo Lymano muzikos mokykla – vykdo pradinio muzikinio ir šokio formalųjį švietimą papildančio ugdymo ir pagrindinio muzikinio ir šokio formalųjį švietimą papildančio ugdymo programas; ankstyvojo muzikinio, neformaliojo vaikų ir suaugusiųjų švietimo, trumpalaikės muzikinio ir meninės saviraiškos programas; profesinės linkmės muzikinio ir šokio ugdymo modulius;
* Rokiškio jaunimo centras – vykdo pradinio dailės formalųjį švietimą papildančio ugdymo programą, pagrindinio dailės formalųjį švietimą papildančio ugdymo programą bei neformaliojo vaikų ir suaugusiųjų švietimo programas;
* Rokiškio rajono kūno kultūros ir sporto centras – vykdo formalųjį švietimą papildančio sportinio ugdymo ir neformaliojo sportinio ugdymo programas.

Taip pat Rokiškio mieste veikia 2 švietimo pagalbos įstaigos: Rokiškio rajono savivaldybės švietimo centras, Rokiškio rajono savivaldybės pedagoginė psichologinė tarnyba.

2021-2022 mokslo metais Rokiškio r. sav. pagal ikimokyklinio ugdymo[[2]](#footnote-2) programas buvo ugdomi 785 vaikai. Lyginant penkerių metų duomenis, ikimokyklinio ugdymo auklėtinių Rokiškio r. sav. sumažėjo 8,9 proc. arba 77 vaikais.

* + - 1. lentelė. Ikimokyklinio ugdymo auklėtinių ir bendrojo ugdymo mokinių skaičius 2017-2018 m. m. – 2021-2022 m. m., asm.

|  |  |  |  |  |  |
| --- | --- | --- | --- | --- | --- |
|  | 2017-2018 | 2018-2019 | 2019-2020 | 2020-2021 | 2021-2022 |
| *Ikimokyklinio ugdymo auklėtinai* | 862 | 836 | 850 | 838 | 785 |
| *Bendrojo ugdymo mokyklų mokiniai* | 3 185 | 3 060 | 2 907 | 2 752 | 2 720 |

*Šaltinis: Lietuvos statistikos departamentas*

Pagal bendrojo ugdymo programas 2021–2022 m. m. Rokiškio r. sav. mokėsi 2 720 mokiniai, Rokiškio r. sav. bendrojo ugdymo mokyklose besimokančių mokinių skaičius nuo 2017–2018 iki 2021–2022 m. m. sumažėjo 14,6 proc., apskrityje – 3,8 proc., šalyje išaugo 6,9 proc.

### Sportas

Vadovaujant statistikos departamento duomenimis, 2023 m. pradžioje Rokiškio rajone buvo 47 atviros sporto bazės: 26 krepšinio aikštelės, 14 tinklinio aikštelių, 2 motokroso trasos, 1 BMX dviračių trasa, 4 universalios dirbtinės dangos sporto aikštelė. Lyginat statistiką su kitomis Panevėžio apskrities savivaldybėmis, Biržų r. sav. buvo 21 atvira sporto bazė, Kupiškio r. sav. – 38, Panevėžio m. sav. – 57, Panevėžio r. sav. – 50, Pasvalio r. sav. – 31.

Rokiškio r. sav. yra puikiai išvystyta, tarptautinius standartus atitinkanti paplūdimio tinklinio aikštelių infrastruktūra, o rajone esanti šaudykla – geriausia Pabaltijyje. Tačiau, kai kurių sporto šakų objektų Rokiškio rajono savivaldybėje nėra. Čia nėra irklavimo bazių (jas turi Kupiškio rajono bei Panevėžio miesto savivaldybės), rankinio aikštelių (jas turi Kupiškio rajono ir Pasvalio rajono savivaldybės). Niekur Panevėžio apskrityje nėra žirgų sporto maniežų/ hipodromų, golfo aikštynų, riedučių trasų, buriavimo sporto bazių.

2018 m. buvo atidarytas naujai pastatytas Rokiškio baseinas su 25 m. ilgio, 4 plaukimo takais ir papildoma infrastruktūra (pirčių kompleksu, baseinėliu vaikams ir kt.)., kuris užpildė iki tol buvusią vandens sporto ir sveikatinimo paslaugų nišą rajone.

Vadovaujantis statistikos departamento duomenimis, lyginant 2018 m. ir 2022 m., Rokiškio r. sav. organizuotų sporto varžybų ir sveikatingumo renginių dalyvių skaičius sumažėjo 26,5 proc. (nuo 10 172 dalyvių 2018 m. iki 7 478 dalyvių 2022 m.). Tačiau tai buvo vienas mažiausių rodiklių mažėjimų tarp Panevėžio apskrities savivaldybių. Mažesnis rodiklio mažėjimas 2018–2022 m. stebėtas tik Biržų r. sav. (-14,1 proc.).

3.2.5.1. pav. Sporto varžybų ir sveikatingumo renginių dalyvių skaičius, 2018-2022 m., vnt.

*Šaltinis: Lietuvos statistikos departamentas*

Vadovaujantis Lietuvos sporto statistikos metraščių duomenimis, 2021 m. Rokiškio rajono savivaldybėje veikė 21 sporto organizacija, iš jų 17 – sporto klubų. Palyginti su 2017 m., sporto organizacijų skaičius sumažėjo didžiausiu tempu – 52,3 proc. Tam įtakos turėjo ir pandemija bei karantino apribojimai, kai neišsilaikydami sporto klubai užsidarė. Pandemijai atslūgus (2021 m.), sporto organizacijų skaičius nuo 14 padidėjo iki 21. Trijose apskrities savivaldybėse sporto organizacijų skaičius augo (Panevėžio m. sav., Biržų r. sav., Pasvalio r. sav.; Kupiškio r. sav. – nesikeitė).

3.2.5.2. pav. Sporto organizacijų skaičius 2017-2021 m., vnt.

*Šaltinis: sudaryta autorių pagal Lietuvos sporto statistikos metraščių duomenis*

Viena iš Rokiškio r. sav. veikiančių sporto organizacijų – Rokiškio kūno kultūros ir sporto centras (toliau – Rokiškio KKSC). Rokiškio KKSC vykdo formalųjį švietimą papildančio sportinio ugdymo ir neformaliojo sportinio ugdymo programas, teikdamas šias paslaugas: lengvoji atletika, krepšinis, dziudo, sambo, ledo ritulys, sunkioji atletika, šaudymas, šachmatai, plaukimas, tinklinis. 2022 m. Rokiškio KKSC lankė 451 vaikas.

### Kultūra

Rokiškio mieste 2023 m. pradžioje veiklą vykdo 3 savivaldybės kultūros įstaigos:

* Rokiškio kultūros centras;
* Rokiškio krašto muziejus;
* Rokiškio rajono savivaldybės Juozo Keliuočio viešoji biblioteka.

Nors Rokiškio mieste veikia pagrindinės kultūros įstaigos (biblioteka, kultūros centras, krašto muziejus), tačiau mieste nėra tokių įstaigų kaip teatras, kino teatras.

Analizuojant su kultūra susijusią statistiką išskiriama, jog Rokiškio r. sav. 2022 m. buvo 30 meno mėgėjų kolektyvų ir tai buvo mažiausias rodiklis tarp Panevėžio apskrities kaimiškų savivaldybių. Kituose rajonuose šis rodiklis siekė 49-201 meno kolektyvus.

* + - 1. pav. Meno mėgėjų kolektyvų skaičius, 2018–2022 m., vnt.

*Šaltinis: Lietuvos statistikos departamentas*

Vadovaujantis Nacionalinio kultūros centro duomenimis, 2022 m. Rokiškio r. sav. buvo suorganizuota 533 renginiai. Tai yra 149,7 proc. daugiau nei 2018 m. Tai yra didžiausias renginių pokytis tarp Panevėžio apskrities savivaldybių 2018-2022 m.

* + - 1. pav. Renginių skaičius, 2018–2022 m., vnt.

*Šaltinis: Nacionalinis kultūros centras*

Kultūros vertybių registro duomenimis Rokiškio mieste 2023 m. pradžioje buvo registruota 73 nekilnojamosios kultūros vertybės (2015 m. – 70). 2023 metų pradžioje Rokiškio rajone registruota 149 kilnojamosios kultūros vertybės (2015 m. – 382). Vienos žinomiausių ir sulaukiančios didžiausio lankytojų dėmesio Rokiškio miesto teritorijos kultūros vertybės yra: Rokiškio miesto senamiestis, Rokiškio dvaro sodyba, Rokiškio Šv. Mato bažnyčia.

### Bendruomenės ir nevyriausybinės organizacijos

Bendruomenė – žmonių grupė, kurią sieja emociniai ryšiai ir bendrumo jausmas. Organizuotos bendruomenės yra vienas iš pagrindinių atviros visuomenės veiksnių. 2023 m. pradžioje Rokiškio r. sav. veikė 39 bendruomenės: 37 veikė kaimiškoje Rokiškio rajono dalyje, 2 bendruomenė veikia Rokiškio mieste: „Vėlykalnis“ ir Rokiškio miesto „Pušyno“ bendruomenė.

Nevyriausybinė organizacija (toliau – NVO) – tai nepriklausomi nuo valstybės ar savivaldybės institucijų ir pelno savo dalyviams neskirstantys privatūs juridiniai asmenys, kurie savo tikslų siekia pagal iš esmės nustatytą vidaus tvarką ir kurių nariais arba dalyviais tampama ne dėl įstatymų reikalavimų arba kitų esminių objektyvių aplinkybių.

2023 m. pradžioje Rokiškio mieste veikė 54 NVO:

Sporto srityje (20):

* Rokiškio rajono sporto klubas Entuziastai
* Rokiškio rajono sunkiosios atletikos sporto klubas
* Rokiškio dziudo ir sambo klubas „Torris“
* Rokiškio futbolo klubas
* Rokiškio rajono neįgaliųjų sporto klubas „Olimpija“
* Rokiškio rajono tinklinio sporto klubas „Senas grafas”
* Sporto klubas „TORNADO”
* Rokiškio rajono stalo teniso klubas „Rokis“
* Rokiškio rajono sporto ir turizmo klubas
* Rokiškio jaunųjų ledo ritulininkų klubas „SPARTA“
* **Rokiškio rajono karatė sporto klubas ,,Samuraj”**
* **Sporto klubas ,,Rospo"**
* Sporto klubas „Renmoto“
* Asociacija "Rokiškio aisštoko sporto klubas"
* **Roki** Viešoji įstaiga "MS Motorsports"
* **Rokiškio rajono ledo ritulio sporto klubas**
* Rokiškio rajono atletinės gimnastikos klubas JTK „Grizlis“
* VŠĮ Darolos sporto klubas
* **Rokiškio rajono automobilių ir motociklų sporto klubas „Viesulas“**
* VŠĮ „Moto – Roki“

Kultūros srityje (11):

* Rokiškio muzikos klubas
* VšĮ Amatų studija „Suveltas stilius“
* Rokiškio teatras
* Rokiškio rajono dailininkų klubas „Roda”
* Tradicinių amatų studija
* Literatų klubas ,,Vaivorykštė”
* Visuomeninė organizacija „Tyzenhauzų paveldas”
* Lietuvos bibliotekininkų draugijos Rokiškio skyrius
* Klubas „Dailieji amatai“
* VŠĮ „Savas Rokiškis“
* **VŠĮ Mano artelė**

Jaunimo srityje (6):

* VšĮ „Jaunimo kubas“
* Atviras jaunimo centras „Baltų ainiai“
* Rokiškio jaunimo organizacijų sąjunga „Apvalus stalas“
* Asociacija „Išdrįsk keisti“
* Grožio mokykla
* Asociacija „Veiklus pilietis“

Socialinėje srityje (6):

* Rokiškio rajono neįgalių draugija
* Lietuvos raudonojo kryžiaus draugija, Rokiškio skyrius
* VšĮ ,,Gelbėkit vaikus“ Rokiškio vaikų dienos centras
* Rokiškio diabeto klubas ,,Rokiškis“
* VšĮ Pagalbos ir informacijos šeimai tarnybos Rokiškio užimtumo kambarys
* Viešosios įstaigos LASS šiaurės rytų centro Rokiškio skyrius

Kitose srityse (11):

* Viešoji įstaiga „Saviugdos centras“
* Juozo ir Alfonso Keliuočių palikimo studijų centras
* Rokiškio krašto turizmo draugija
* Rokiškio mamų klubas
* 1919-1920 m. Lietuvos savanorių karių kapų Rokiškio rajono bendrija
* Rokiškio ekologų klubas „Medeina“
* Rokiškio Juozo Tūbelio progimnazijos jaunųjų ūkininkų ratelis "EKO-VITA"
* VŠĮ Rokiškio šiuolaikinė mokykla
* Rokiškio skraidymo asociacija "Puga"
* Rokiškio rajono jaunųjų ūkininkų asociacija
* Rokiškio rajono klubas „Artritas“

Rokiškio mieste veiklą vykdo 1 vietos veiklos grupė – Rokiškio miesto vietos veiklos grupė.

Rokiškio r. savivaldybėje veikia NVO taryba, kurios veiklos tikslas – užtikrinti ir skatinti NVO dalyvavimą nustatant, formuojant bei įgyvendinant NVO plėtros valstybės politiką savivaldybėje, stiprinti bendradarbiavimą tarp Rokiškio r. savivaldybės institucijų, įstaigų ir nevyriausybinių organizacijų. NVO taryba turi įvairių sričių (kultūros, jaunimo, sveikatos ir socialinių, sporto, švietimo, organizacijų, kaimo bendruomenių, miesto bendruomenių ir kitų organizacijų) kuratorius.

NVO suvokiamos kaip visuomenės iniciatyvumo katalizatorius, kuris užima tarpinę grandį tarp valdžios ir žmonių, gali daryti įtaką valdžios priimamiems sprendimams bei kartu su valstybės pagalba užtikrinti gyventojų gerovę.

### Jaunimo politika

Jaunimo politika Rokiškio r. sav. įgyvendinama pagal nacionaliniu mastu išskirtas prioritetines Jaunimo politikos veiklos sritis. Rokiškio rajono savivaldybė patenka į 15-tuką Lietuvos savivaldybių, kurios vykdo 3-is darbo su jaunimu formas. Rokiškio r. sav. yra teikiamos paslaugas pagal šias darbo su jaunimu formas:

* Atvirą darbą su jaunimu Rokiškio mieste vykdo Rokiškio jaunimo centras.
* Mobilų darbą su jaunimu vykdo Rokiškio jaunimo centras.
* Jaunimo informavimo ir konsultavimo paslauga, Rokiškio jaunimo centras yra Eurodesk Lietuva atstovybė Rokiškyje.

Vadovaujantis Jaunimo problemų sprendimo Rokiškio rajono savivaldybėje 2023–2028 metų planu Rokiškio mieste reikalinga vystyti:

* jaunimo informavimo ir konsultavimą paslaugas;
* emocinio palaikymo paslaugas;
* praktinių įgūdžių mokymą ir karjeros konsultavimą;
* jaunimo užimtumo vasarą programą;
* vykdyti jaunimui patrauklios ir pritaikytos infrastruktūros plėtrą;
* inicijuoti veiklas ir renginius jaunoms šeimoms;
* sudaryti sąlygas komercinių laisvalaikio paslaugų ir pramogų plėtrai.

## EKONOMINĖ APLINKA

### Ekonomika

Bendrasis vidaus produktas (toliau BVP) – svarbiausias rodiklis, nusakantis išsivystymo lygį ir augimą. 2017–2021 m. šalies BVP vienam gyventojui augo 34,2 proc. (nuo 14,9 tūkst. Eur iki 20,0 tūkst. Eur). 2021 m. Panevėžio apskrities BVP vienam gyventojui sudarė 14,1 tūkst. Eur ir lyginant su 2017 m. paaugo 25,9 proc.

* + - 1. lentelė. BVP vienam gyventojui, to meto kainomis, 2017-2021 m., tūkst. Eur

|  |  |  |  |  |  |  |
| --- | --- | --- | --- | --- | --- | --- |
| Metai/ Administracinė teritorija | 2017 m. | 2018 m. | 2019 m. | 2020 m. | 2021 m. | *Pokytis procentiniais punktais, lyginant 2017 m. ir 2021 m.* |
| *Lietuvos Respublika* | 14,9 | 16,2 | 17,5 | 17,8 | 20,0 | *+34,2* |
| *Alytaus apskritis* | 9,4 | 9,9 | 10,5 | 10,7 | 11,5 | *+22,3* |
| *Kauno apskritis* | 15,2 | 16,6 | 17,8 | 18,1 | 20,4 | *+34,2* |
| *Klaipėdos apskritis* | 15,0 | 15,7 | 16,7 | 16,6 | 18,4 | *+22,7* |
| *Marijampolės apskritis* | 9,1 | 9,5 | 10,4 | 11,0 | 11,8 | *+29,7* |
| *Panevėžio apskritis* | **11,2** | **11,9** | **12,8** | **13,2** | **14,1** | ***+25,9*** |
| *Šiaulių apskritis* | 11,6 | 12,4 | 13,2 | 13,6 | 15,0 | *+29,31* |
| *Tauragės apskritis* | 8,4 | 9,3 | 9,7 | 9,8 | 10,9 | *+29,8* |
| *Telšių apskritis* | 10,9 | 11,7 | 12,0 | 12,3 | 13,5 | *+23,9* |
| *Utenos apskritis* | 9,0 | 9,5 | 10,2 | 10,6 | 11,2 | *+24,4* |
| *Vilniaus apskritis* | 21,4 | 23,5 | 25,5 | 25,7 | 29,8 | *+39,3* |

*Šaltinis: Lietuvos statistikos departamentas*

Tiesioginės užsienio investicijos (toliau – TUI)[[3]](#footnote-3) yra vienas svarbiausių makroekonominių rodiklių, kurių pagrindu kuriami tiesioginiai šalių ryšiai, skatinama ekonomikos plėtra, sudaranti sąlygas naujoms darbo vietoms kurti, modernioms technologijoms diegti, eksporto apimtims didinti.

2021 m. Rokiškio r. sav. TUI buvo 42,41 mln. Eur ir buvo 3-oje vietoje iš 6-ių savivaldybių (sudarė 7,8 proc. Panevėžio apskrities TUI). Mažiausiomis TUI 2021 m. Panevėžio apskrityje pasižymėjo Kupiškio r. sav. (4,4 mln. Eur), didžiausiomis Panevėžio m. sav. – 400,50 mln. Eur. TUI srautai 2017–2021 m. šalyje išaugo 65,7 proc., Panevėžio apskrityje – 49,8 proc., Rokiškio r. sav. – 18,5 proc. TUI pokytis 2017–2021 m. m. Rokiškio r. sav. buvo vienas mažiausių Panevėžio apskrityje, mažesnis tik Biržų r. sav. – 12,6 proc.

* + - 1. lentelė. TUI 2017-2021 m., mln. Eur

|  |  |  |  |  |  |  |
| --- | --- | --- | --- | --- | --- | --- |
| Metai/ Administracinė teritorija | 2017 | 2018 | 2019 | 2020 | 2021 | *Pokytis m., lyginant 2017 m. ir 2021 m., proc.* |
| *Lietuvos Respublika* | 16 360,56 | 16 959,63 | 20 691,38 | 23 938,13 | 27 109,91 | +65,7 |
| *Panevėžio apskritis* | 363,38 | 382,27 | 411,44 | 462,5 | 544,51 | +49,8 |
| *Biržų r. sav.* | 11,24 | 6,72 | 8,51 | 8,49 | 12,66 | +12,6 |
| *Kupiškio r. sav.* | 3,38 | 2,70 | 3,11 | 3,25 | 4,40 | +30,2 |
| *Panevėžio m. sav.* | 255,97 | 278,85 | 297,65 | 333,73 | 400,50 | +56,5 |
| *Panevėžio r. sav.* | 47,89 | 52,52 | 56,21 | 64,96 | 66,61 | +39,1 |
| *Pasvalio r. sav.* | 9,10 | 8,87 | 11,63 | 11,86 | 17,93 | +97,0 |
| *Rokiškio r. sav.* | 35,80 | 32,61 | 34,33 | 40,17 | 42,41 | +18,5 |

*Šaltinis: Lietuvos statistikos departamentas*

Informatyvesnis rodiklis, suteikiantis galimybę lyginti skirtingo dydžio teritorijų rodiklius, yra tiesioginės užsienio investicijos, tenkančios vienam gyventojui.

Rokiškio rajono savivaldybės TUI, tenkančios vienam gyventojui, 2021 m. buvo 1 504 Eur (didesnis rodiklis buvo tik Panevėžio m. sav. – 4 572 Eur, Panevėžio r. sav. – 1 889 Eur). 2021 metais TUI vienam gyventojui šalyje buvo 9 661 Eur. 2017–2021 m. TUI vienam gyventojui šalyje išaugo 65,9 proc., Panevėžio apskrityje – 54,1 proc., Rokiškio r. sav. – 23,8 proc.

* + - 1. lentelė. TUI vienam gyventojui 2017–2021 m., Eur

|  |  |  |  |  |  |  |
| --- | --- | --- | --- | --- | --- | --- |
| Metai/ Administracinė teritorija | 2017 | 2018 | 2019 | 2020 | 2021 | *Pokytis m., lyginant 2017 m. ir 2021 m., proc.* |
| *Lietuvos Respublika* | 5 825 | 6 070 | 7 405 | 8 563 | 9 661 | +65,9 |
| *Panevėžio apskritis* | 1 661 | 1 781 | 1 948 | 2 223 | 2 560 | +54,1 |
| *Biržų r. sav.* | 473 | 290 | 375 | 381 | 556 | +17,5 |
| *Kupiškio r. sav.* | 198 | 161 | 190 | 202 | 271 | +36,9 |
| *Panevėžio m. sav.* | 2 887 | 3 200 | 3 466 | 3 945 | 4 572 | +58,4 |
| *Panevėžio r. sav.* | 1 340 | 1 482 | 1 591 | 1 846 | 1 889 | +41,0 |
| *Pasvalio r. sav.* | 380 | 379 | 509 | 531 | 791 | +108,2 |
| *Rokiškio r. sav.* | 1 215 | 1 135 | 1 223 | 1 460 | 1 504 | +23,8 |

*Šaltinis: Lietuvos statistikos departamentas*

### Verslas

2023 m. pradžioje Rokiškio rajono savivaldybėje buvo įregistruoti 1 695 ūkio subjektai, iš kurių veikė 770 ūkio subjektai (45,4 proc.), kai šalies rodiklis – 49,1 proc., Panevėžio apskrities – 52,5 proc.

3.3.2.1. pav. Įregistruoti ir veikiantys ūkio subjektai, 2019–2023 m. pradž., vnt.

*Šaltinis: Lietuvos statistikos departamentas*

Lyginant veikiančių ūkio subjektų skaičių 2023 m. pradžioje tarp Panevėžio apskrities savivaldybių, tai trečias rodiklis po Panevėžio miesto ir Panevėžio rajono savivaldybių.

Veikiančių ūkio subjektų skaičius Rokiškio rajono savivaldybėje 2019–2023 m. laikotarpiu (vertinant metų pradžios duomenis augo 20,3 proc. Šis augimo tempas buvo vienas didžiausių apskrityje. Labiau veikiančių ūkio subjektų skaičius padidėjo Pasvalio rajono savivaldybėje (23,3 proc.) ir Panevėžio rajono savivaldybėje (20,8 proc.). Šalyje ir apskrityje veikiančių ūkio subjektų skaičiaus augimo tempai buvo lėtesni (atitinkamai siekė 16,5 proc. ir 10,2 proc.).

Rokiškio r. savivaldybėje, kaip ir visoje Lietuvoje, dominuoja smulkusis ir vidutinis verslas(toliau – SVV), kuris yra vienas svarbiausių ekonomikos augimo bei konkurencingumo veiksnių, turintis esminį poveikį ne tik atskirų vietovių, bet ir bendrai Lietuvos ūkio raidai, naujų darbo vietų kūrimui ir socialiniam stabilumui.

Statistikos departamento duomenimis, 2023 m. pr. Rokiškio r. savivaldybėje veikė 575 mažos ir vidutinės įmonės, tai sudarė apie 74,7 proc. visų veikusių ūkio subjektų. Panevėžio apskrityje mažos ir vidutinės įmonės sudarė 73,4 proc., šalyje – 81,7 proc. 2023 m. pradžios duomenis lyginant su 2019 m. pradž. duomenimis, Rokiškio r. savivaldybėje mažų ir vidutinių įmonių skaičius išaugo 22,1 proc. (sparčiau augo tik Pasvalio r. sav. – 25,8 proc.).

3.3.2.2. pav. Mažos ir vidutinės įmonės, 2019–2023 m. pradž., vnt.

*Šaltinis: Lietuvos statistikos departamentas*

Lyginant mažų ir vidutinių įmonių skaičių 2023 m. pradžioje tarp Panevėžio apskrities savivaldybių, Rokiškio r. sav. mažų ir vidutinių įmonių skaičius buvo trečioje vietoje (pirmoje vietoje Panevėžio miesto sav., antroje – Panevėžio r. sav.). Kitose Panevėžio apskrities savivaldybės analizuojamu laikotarpiu rodiklis kito 1,8 – 21,4 proc.

Nuo 2015 m. Rokiškio r. sav. veikia Rokiškio rajono verslo plėtros komisija, kuri 2020 m. pradžioje parengė Rokiškio rajono savivaldybės smulkaus ir vidutinio verslo plėtros programą (toliau – Programa). Pagrindinis Programos tikslas – skatinti gyventojų verslumą bei smulkaus ir vidutinio verslo plėtrą taip prisidedant prie nedarbo mažinimo bei užimtumo didinimo Rokiškio rajone, bei didinti rajono investicinį patrauklumą. Programos uždaviniai: 1. remti smulkaus ir vidutinio verslo steigimą bei plėtrą; 2. skatinti darbo vietų kūrimą rajone; 3. skatinti Rokiškio rajono smulkaus ir vidutinio verslo subjektų kvalifikacijos kėlimą; 4. dalyvauti bei įgyvendinti įvairias priemones siekiant pristatyti Rokiškio rajoną kaip patrauklų verslui plėtoti.

Taip pat siekiant prisidėti prie verslo sąlygų gerinimo rajone ir sukurti palankią paslaugų verslui infrastruktūrą, 2021 m. Rokiškio r. sav. pradėjo veikti bendradarbystės centras „Spiečius“. „Spiečius“ veikia 13-oje šalies miestų (savivaldybių) – Rokiškis vienas iš jų. Panevėžio apskrityje „Spiečius“ dar veikia Panevėžio mieste.

## SSGG ANALIZĖ

|  |  |  |  |
| --- | --- | --- | --- |
| STPRYBĖS | | | Pagrindimas |
| Demografinė aplinka | | | |
| 1 | Auganti darbingo amžiaus (30-64 m.) gyventojų dalis | Analizuojant 30-64 m. amžiaus gyventojų grupę – šios amžiaus grupės asmenų skaičius 2019-2023 m. išaugo 1,0 proc. (žiūrėti 3.1.2. pav.). | |
| Užimtumas ir darbo rinka | | | |
| 2 | Vienas didžiausių bruto darbo užmokesčių Panevėžio apskrityje | Lyginant 2022 m. III ket. Rokiškio r. sav. duomenis su kitomis Panevėžio apskrities savivaldybėmis, išskiriama, kad tik Panevėžio m. sav. bruto atlyginimas 2022 m. III ket. buvo didesnis (1 646,5 Eur) nei Rokiškio r. sav. (1 445,1 Eur) (žiūrėti 3.2.1.1. pav.). | |
| Socialinė ir sveikatos apsauga | | | |
| 3 | Mažėjantis vaikų, augančių socialinės rizikos šeimose, skaičius | Analizuojant vaikų skaičių, augančių socialinės rizikos šeimose, nuo 2017 m. iki 2021 m. šių vaikų skaičius Rokiškio r. sav. sumažėjo 6,0 proc. (arba 21 vaiku). (žiūrėti 3.2.2.1. pav.). | |
| 4 | Mažėjantis vaikų su negalia ir darbingo amžiaus asmenų su negalia skaičius | Rokiškio r. sav. 2022 m. buvo 2 854 asmenys su negalia, lyginant su 2018 m. šis rodiklis sumažėjo 9,3 proc. Vertinant pagal atskiras amžiaus grupes, išskiriama, jog tiek vaikų su negalia, tiek darbingo amžiaus asmenų su negalia 2018-2022 m. mažėjo (žiūrėti 3.2.2.2. pav.). | |
| 5 | Išplėtotas socialines paslaugas teikiančių įstaigų/organizacijų tinklas bei teikiamos paslaugos | Remiantis Rokiškio rajono savivaldybės duomenimis, Rokiškio mieste veiklą vykdo 12 socialinių įstaigų/organizacijų: 1 socialinės globos namai, 2 vaikų dienos centrai, 1 šeimos centras, 8 kitos socialinių paslaugų įstaigos. | |
| 6 | Išplėtotas sveikatos priežiūros paslaugas teikiančių įstaigų tinklas | Rokiškio mieste veiklą vykdo 24 sveikatos priežiūros įstaigos: 1 pirminio lygio asmens sveikatos priežiūros paslaugas teikianti įstaiga, 2 pirmines ir/ arba antrines stacionarines ir/ arba antrines ambulatorines sveikatos priežiūros paslaugas teikiančios įstaigos, 2 visuomenės sveikatos priežiūros funkcijas vykdančios įstaigos, 19 privačių sveikatos priežiūros įstaigų. | |
| Švietimo sistema, sportas ir kultūra | | | |
| 7 | Augantis kultūrinių renginių skaičius | Vadovaujantis Nacionalinio kultūros centro duomenimis, 2022 m. Rokiškio r. sav. buvo suorganizuota 533 renginiai. Tai yra 149,7 proc. daugiau nei 2018 m. Tai yra didžiausias renginių pokytis tarp Panevėžio apskrities savivaldybių 2018-2022 m. (žiūrėti 3.2.6.2. pav.). | |
| Bendruomeninės, NVO organizacijos, jaunimas | | | |
| 8 | Vykdomas atviras bei mobilus darbas su jaunimu ir teikiama  jaunimo informavimo ir konsultavimo paslauga | Rokiškio r. sav. yra teikiamos paslaugas pagal šias darbo su jaunimu formas: atvirą darbą su jaunimu Rokiškio mieste vykdo Rokiškio jaunimo centras; mobilų darbą su jaunimu vykdo Rokiškio jaunimo centras; jaunimo informavimo ir konsultavimo paslaugą teikia Rokiškio jaunimo centras yra Eurodesk Lietuva atstovybė Rokiškyje. | |
| 9 | Aktyvios nevyriausybinės organizacijos, turinčios žinių ir gebėjimų vykdyti veiklas, rengti ir įgyvendinti projektus, platus jų tinklas | 2023 m. pradžioje Rokiškio mieste veikė 54 NVO: 20 sporto srityje, 9 kultūros srityje, 6 socialinėje srityje, 3 jaunimo srityje, 16 kitose srityse. | |
| Ekonomika ir verslas | | | |
| 10 | Augantis tiek įregistruotų tiek veikiančių įmonių skaičius | 2023 m. pradžioje Rokiškio rajono savivaldybėje buvo įregistruoti 1 695 ūkio subjektai (2018 m. – 1 440), iš kurių veikė 770 (2019 m. – 640) ūkio subjektai (45,4 proc.), kai šalies rodiklis – 49,1 proc., Panevėžio apskrities – 52,5 proc. (žiūrėti 3.3.2.1. pav.). | |
| 11 | Dominuoja smulkus ir vidutinis verslas – vienas svarbiausių ekonomikos augimo ir konkurencingumo veiksnių | 2023 m. pr. Rokiškio r. savivaldybėje veikė 575 mažos ir vidutinės įmonės, tai sudarė apie 74,7 proc. visų veikusių ūkio subjektų. Panevėžio apskrityje mažos ir vidutinės įmonės sudarė 73,4 proc., šalyje – 81,7 proc. 2023 m. pradžios duomenis lyginant su 2019 m. pradž. duomenimis, Rokiškio r. savivaldybėje mažų ir vidutinių įmonių skaičius išaugo 22,1 proc. | |
| 12 | Veikianti bendradarbystės erdvė „Spiečius“ | Siekiant prisidėti prie verslo sąlygų gerinimo rajone ir sukurti palankią paslaugų verslui infrastruktūrą, 2021 m. Rokiškio r. sav. pradėjo veikti bendradarbystės centras „Spiečius“. | |
| 13 | Vystoma savivaldybės parama smulkiam ir vidutiniams verslui | Nuo 2015 m. Rokiškio r. sav. veikia Rokiškio rajono verslo plėtros komisija, kuri 2020 m. pradžioje parengė Rokiškio rajono savivaldybės smulkaus ir vidutinio verslo plėtros programą. Komisija skirta vertinti ir formuoti palankią rajone verslo aplinką, teikti pasiūlymus rajono savivaldybės tarybai dėl verslo aplinkos gerinimo. | |
| 14 | Pozityvi gyventojų nuostata į verslo vystymą, kūrimą | Vadovaujantis Rokiškio miesto gyventojų apklausos duomenimis, kuri buvo atlikta rengiant Vietos plėtros strategiją, apie 40 proc. apklausos dalyvių svarstytų pradėti verslą, jei gautų palaikymą, mokymus, mentorystę apie 60 proc. respondentų svarstytų pradėti verslą (įskaitant socialinį), jei tam būtų galimybė gauti finansinę paramą. | |
| SILPNYBĖS | | | **Pagrindimas** |
| Demografinė aplinka | | | |
| 1 | Mažėjantis Rokiškio miesto teritorijos gyventojų skaičius | 2019–2023 m. Rokiškio m. gyventojų skaičius sumažėjo 3,2 proc. (nuo 11 989 gyventojų 2019 m. pradžioje iki 11 606 gyventojų 2023 m. pradžioje) (žiūrėti 3.1.1. pav.). | |
| 2 | Išaugęs nuo karo bėgančių asmenų skaičius, kurie apsigyveno Rokiškio mieste | 2022 m. vasario mėn. prasidėjus karo veiksmas Ukrainoje į Lietuvą per šiek tiek daugiau nei metus atvyko apie 75 tūkstančiai nuo karo bėgančių ukrainiečių. Registracijos centre Panevėžyje užsiregistravo apie 500 nuo karo bėgančių ukrainiečių. Dalis žmonių apsigyveno Rokiškio mieste. | |
| 3 | Mažėjanti 0-14 m., 15-29 m. gyventojų dalis ir didėjanti pensinio amžiau asmenų dalis | 2023 m. pradžioje vaikai (0-14 m.) sudarė 11,0 proc. visų miesto gyventojų. 2023 m. lyginant su baziniais 2019 m. šis rodiklis sumažėjo 0,5 proc. 2019-2023 m. laikotarpiu 15-29 m. gyventojų skaičius Rokiškio mieste taip pat mažėjo – 1,6 proc. Priešingos tendencijos stebimos analizuojant 30-64 m. amžiaus gyventojų grupę – šios amžiaus grupės asmenų skaičius 2019-2023 m. išaugo 1,0 proc. Taip pat pensinio amžiaus grupės gyventojų dalis 2023 m. lyginant su 2019 m. padidėjo 1,2 proc. Duomenys rodo, kad Rokiškio miesto gyventojai sensta (žiūrėti 3.1.2. pav.). | |
| 4 | Didžiausias demografinis senatvės koeficientas Panevėžio apskrityje | Rokiškio r. sav. demografinis senatvės koeficientas 2022 m. pradžioje siekė 218 (šimtui vaikų iki 15 m. teko 218 šešiasdešimt penkerių metų ir vyresnių asmenų), šalyje – 134, apskrityje – 183. Kitose lyginamose savivaldybėse šimtui vaikų teko mažiau 65 metų ir vyresnio amžiaus asmenų – Biržų r. sav. – 215, Kupiškio r. sav. – 208, Panevėžio m. sav. – 184, Panevėžio r. sav. – 139, Pasvalio r. sav. – 169 (žiūrėti 3.1.3. pav.). | |
| Užimtumas ir darbo rinka | | | |
| 5 | Rokiškio r. sav. didžiausias nedarbo lygis Panevėžio apskrityje | Nedarbo lygis Rokiškio r. sav. 2022 m. siekė 12,1 proc. ir buvo didžiausias lyginant su kitomis Panevėžio apskrities savivaldybėmis (Biržų r. sav. – 10,3 proc., Pasvalio r. sav. – 9,8 proc., Kupiškio r. sav. – 9,4 proc., Panevėžio m. sav. – 8,5 proc., Panevėžio r. sav. – 8,4 proc.) (žiūrėti 3.2.2.4. pav.). | |
| 6 | Naujų profesinių įgūdžių įgijimui reikalingų paslaugų ir pagalbos įsidarbinant trūkumas | Poreikis, trūkumas išreikštas organizuotoje Rokiškio miesto gyventojų poreikių apklausoje. | |
| 7 | Kvalifikuotų ir / ar specializuotų profesinių įgūdžių turinčių darbuotojų trūkumas | Poreikis, trūkumas išreikštas organizuotoje Rokiškio miesto gyventojų poreikių apklausoje. | |
| Socialinė ir sveikatos apsauga | | | |
| 8 | Socialinių pašalpų gavėjų skaičius 1 000-iui gyventojų Rokiškio r. sav. yra didžiausias Panevėžio apskrityje | Vertinant socialinių pašalpų gavėjų skaičių 1 000-iui gyventojų, šis rodiklis šalyje 2021 m. siekė 24 gavėjus 1 000 gyventojų, Panevėžio apskrityje – 36, Rokiškio r. sav. – 54. Socialinių pašalpų gavėjų skaičius 1 000-iui gyventojų Rokiškio r. sav. yra 30 asm. didesnis nei šalies vidurkis ir tai yra didžiausias rodiklis 1 000-iui gyventojų tarp analizuojamų Panevėžio apskrities savivaldybių (žiūrėti 3.2.1.3. pav.). | |
| 9 | Augantis socialinės rizikos šeimų skaičius | Vadovaujantis Rokiškio r. sav. socialinių paslaugų planų (2018-2022 m.) duomenimis, 2021 m. socialinę riziką patiriančių šeimų skaičius Rokiškio r. sav. siekė 175 šeimas, lyginant su 2017 m. duomenimis išaugo 2,9 proc. (žiūrėti 3.2.2.1. pav.). | |
| 10 | Augantis pensinio amžiaus žmonių su negalia skaičius | Pensinio amžiaus grupės gyventojų dalis 2023 m. lyginant su 2019 m. padidėjo 1,2 proc. Duomenys rodo, kad Rokiškio miesto gyventojai sensta (žiūrėti 3.1.2. pav.). | |
| 11 | Psichologinės pagalbos, konsultavimo paslaugų trūkumas Rokiškio mieste | Poreikis, trūkumas išreikštas organizuotoje Rokiškio miesto gyventojų poreikių apklausoje. | |
| Švietimo sistema, sportas ir kultūra | | | |
| 12 | Mažėjantis ikimokyklinio ugdymo auklėtinių skaičius | 2021-2022 mokslo metais Rokiškio r. sav. pagal ikimokyklinio ugdymo programas buvo ugdomi 785 vaikai. Lyginant penkerių metų duomenis, ikimokyklinio ugdymo auklėtinių Rokiškio r. sav. sumažėjo 8,9 proc. arba 77 vaikais (žiūrėti 3.2.4.1. lentelę). | |
| 13 | Sumažėjęs sporto organizacijų skaičius | Vadovaujantis Lietuvos sporto statistikos metraščių duomenimis, 2021 m. Rokiškio rajono savivaldybėje veikė 21 sporto organizacija, iš jų 17 – sporto klubų. 2017 m. – 44. Tam įtakos turėjo ir pandemija bei karantino apribojimai, kai neišsilaikydami sporto klubai užsidarė (žiūrėti 3.2.5.2. pav.). | |
| 14 | Sporto, laisvalaikių erdvių trūkumas Rokiškio mieste | Poreikis, trūkumas išreikštas organizuotoje Rokiškio miesto gyventojų poreikių apklausoje. | |
| 15 | Sociokultūrinių, pramoginių ir sporto paslaugų trūkumas Rokiškio mieste | Poreikis, trūkumas išreikštas organizuotoje Rokiškio miesto gyventojų poreikių apklausoje. | |
| 16 | Neformalaus švietimo paslaugų trūkumas (pvz.: finansinio raštingumo, IT įgūdžių tobulinimo, mokymų ir kt.) | Poreikis, trūkumas išreikštas organizuotoje Rokiškio miesto gyventojų poreikių apklausoje. | |
| Bendruomeninės, NVO organizacijos, jaunimas | | | |
| 17 | Nepakankamos įvairesnių jaunimo konsultavimo, emocinio palaikymo, karjeros, užimtumo, laisvalaikio paslaugos | Vadovautis 2022 m. atlikto Jaunimo problemų sprendimo Rokiškio rajono savivaldybėje plano rezultatais, plane buvo išskirtos šios pagrindinės Rokiškio r. savivaldybėje trūkstamos bei reikalingos vystyti paslaugos / sritys: jaunimo informavimo ir konsultavimą paslaugos; emocinio palaikymo paslaugos; praktinių įgūdžių mokymas ir karjeros konsultavimas; jaunimo užimtumas vasarą; jaunimui patrauklios ir pritaikytos infrastruktūros plėtra; veiklos ir renginiai jaunoms šeimoms. | |
| 18 | Mažas bendruomenių skaičius mieste | 2023 m. pradžioje Rokiškio r. sav. veikė 39 bendruomenės: 37 veikė kaimiškoje Rokiškio rajono dalyje, 2 bendruomenė veikia Rokiškio mieste: „Vėlykalnis“ ir Rokiškio miesto „Pušyno“ bendruomenė. | |
| Ekonomika ir verslas | | | |
| 19 | Verslumo mokymų paslaugų ir konsultacijų verslo pradžiai ir plėtrai trūkumas | Finansavimo galimybių ir šaltinių, projektų rengimo ir valdymo, buhalterinės apskaitos tvarkymo, finansų valdymo ir kt. mokymų, konsultacijų poreikis, trūkumas išreikštas organizuotoje Rokiškio miesto gyventojų poreikių apklausoje. | |
| GRĖSMĖS | | |  |
| Demografinė aplinka | | | |
| 1 | Gyventojų skaičiaus mažėjimas ir senėjimas mažins darbingo amžiaus žmonių skaičių, taip sukeliant ekonomines problemas, mažinantis patrauklumą verslo kūrimui vietovėje. | | |
| Socialinė ir sveikatos apsauga | | | |
| 2 | Socialinės apsaugos poreikio ir išlaidų šioms paslaugoms augimas dėl senstančios visuomenės. | | |
| 3 | Sveikatos priežiūros ir slaugos poreikio bei išlaidų šioms paslaugoms augimas dėl visuomenės senėjimo. | | |
| Švietimo sistema, sportas ir kultūra | | | |
| 4 | Dėl didesnių profesinio ir aukštojo išsilavinimo galimybių gyventojai (ypač jaunimas) ir toliau emigruos mokytis/studijuoti į Lietuvos didžiuosius miestus bei užsienį. Likę asmenys, neturintys galimybių studijuoti kituose miestuose didins nekvalifikuotų darbuotojų skaičių. | | |
| Bendruomeninės, NVO, jaunimo organizacijos | | | |
| 5 | Gyventojų (virš 30 m.) nenoras įsitraukti į savanoriškas veiklas ir taip prisidėti prie socialinių problemų sprendimo lems tolimesnį socialinės atskirties didėjimą. | | |
| Užimtumas, darbo rinka ir verslas | | | |
| 6 | Aukštas nedarbo lygis skatins socialines problemas (didins socialinę paramą gaunančių asmenų/šeimų skaičių, skatins emigraciją). | | |
| 7 | Užimtumo, erdvių, motyvacijos ir iniciatyvų trūkumas didins neigiamus socialinius padarinius (abejingumas, nepilietiškumas, pasyvumas, nusikalstamumas ir kt.). | | |
| GALIMYBĖS | | |  |
| Socialinė ir sveikatos apsauga | | | |
| 1 | Socialinių, sociokultūrinių paslaugų plėtra pagal socialinę atskirtį patiriančių grupių poreikius. | | |
| 2 | Sąlygų gyventi, mokytis ir dirbti ir gyventi gerinimas, siekiant mažinti emigraciją. | | |
| Švietimo sistema, sportas ir kultūra | | | |
| 3 | Naujų profesinių ir kitų reikalingų įgūdžių įgijimas, taip pat informavimas, konsultavimas, tarpininkavimas ir kita pagalba įdarbinant, įtraukiant į neformalųjį švietimą, visuomeninę ir/ar kultūrinę veiklą bedarbius ir neaktyvius darbingo amžiaus gyventojus siekiant prisidėti prie mažėjančio gyventojų skaičiaus (tame tarpe ir emigracijos), užimtumo ir sociokultūrinių paslaugų trūkumo problemos sprendimo. | | |
| Bendruomeninės, NVO, jaunimo organizacijos | | | |
| 4 | Socialinio verslo iniciatyvų skatinimas, kuris prisidėtų prie socialinės atskirties mažinimo. | | |
| 5 | Bendradarbiaujant įvairioms organizacijoms, NVO, teikti paslaugas kurios padėtų padidinti socialinę integraciją, motyvaciją ir kt. socialinę atskirtį patiriantiems asmenims, mažiau galimybių turintiems asmenims, neįgaliesiems, senyvo amžiaus žmonėms, nuo karo bėgantiems asmenims ir kt. | | |
| Užimtumas, darbo rinka ir verslas | | | |
| 6 | Verslumo, įskaitant socialinį verslą, steigimo ir plėtros galimybės pasinaudojant ES 2023-2027 m. struktūrinių fondų ir kitų programų finansavimu. | | |
| 7 | Didėjant gyventojų verslumui, išaugs steigiamų įmonių skaičius, o tuo pačiu gyventojų pajamos bei sumažės nedarbo lygis. | | |

# VIETOS PLĖTROS STRATEGIJOS TIKSLAI, UŽDAVINIAI IR JŲ ĮGYVENDINIMO STEBĖSENOS RODIKLIAI, ĮSKAITANT IŠMATUOJAMAS REZULTATO SIEKTINAS REIKŠMES

Vadovaujantis išanalizuotais duomenimis – atsižvelgiant į atliktą Rokiškio miesto teritorijos situacijos analizę, gyventojų poreikio tyrimo rezultatus, taip pat statistinės poreikių ir galimybių analizės metu nustatytomis stiprybėmis, silpnybėmis, grėsmėmis, galimybėmis nustatomi tokie Rokiškio miesto VVG teritorijos plėtros poreikiai:

1. Socialinės įtraukties didinimas, teikiant socialines ir kitas susijusias paslaugas.
2. Verslumo skatinimas, įsidarbinimo ir verslo kūrimo galimybių gerinimas.

Žemiau pateikiami tikslai, uždaviniai ir planuojami siekti rezultato ir produkto rodikliai.

|  |
| --- |
| 1.TIKSLAS: SOCIALINĖS ĮTRAUKTIES DIDINIMAS, TEIKIANT GYVENTOJŲ POREIKIUS ATITINKANČIAS SOCIALINES IR KITAS SUSIJUSIAS PASLAUGAS |
| Tikslas suformuluotas atsižvelgiant į Rokiškio miesto gyventojų anketinės apklausos, SSGG analizės rezultatus, Rokiškio rajono, Panevėžio regiono strateginio planavimo dokumentus. Tikslas suformuluotas, kad atitiktų 2021-2027 m. Europos Sąjungos fondų investicijų programos 4.7 uždavinį „Skatinti aktyvią įtrauktį, siekiant propaguoti lygias galimybes, nediskriminavimą ir aktyvų dalyvavimą, ir gerinti įsidarbinamumą, ypač palankių sąlygų neturinčių grupių“.  1 tikslas sprendžia SSGG analizėje nurodytas 2, 8, 9, 10, 11, 14, 15, 17 punktų silpnybes, siekia sumažinti 2, 3, 5 punktų grėsmes pasinaudojant 3, 4, 5, 6, 7, 9 punktų stiprybėmis bei 1, 5 punktų galimybėmis.  Šiuo tikslu siekiama sukurti teigiamą socialinį pokytį įvairaus amžiaus ir socialinių grupių asmenims, kuriems reikalingos įvairios socialinės, sociokultūrinės ir kitos susijusios paslaugos, veiklos, kurios prisidėtų prie šių asmenų socialinės įtraukties didinimo. |

Formuojat tikslą buvo parengtos šios tikslo alternatyvos:

* Socialinės atskirties mažinimas, gerinant socialinę atskirtį patiriančių asmenų gyvenimo kokybę.
* Socialinės atskirties mažinimas, didinant asmenų, patiriančių socialinę atskirtį integraciją į visuomenę, gerinant jų gyvenimo kokybę.
* **Socialinės įtraukties didinimas, teikiant gyventojų poreikius atitinkančias socialines ir kitas susijusias paslaugas.**

|  |  |
| --- | --- |
| TIKSLO 1 ALTERNATYVA | TIKSLO 2 ALTERNATYVA |
| Socialinės atskirties mažinimas, gerinant socialinę atskirtį patiriančių asmenų gyvenimo kokybę.  Tikslo alternatyva Nr.1 nepasirinkta, kadangi apriboja galimybes dalyvauti kitų tikslinių grupių asmenims. Taip pat neužtikrinamas visapusiškas vietos gyventojų poreikių tenkinimas, kadangi orientuojamasi tik į socialinės atskirties mažinimą, tačiau neapimama socialinės įtraukties didinimo. | **Socialinės atskirties mažinimas, didinant asmenų, patiriančių socialinę atskirtį integraciją į visuomenę, gerinant jų gyvenimo kokybę.**  Tikslo alternatyva Nr. 2 nepasirinkta, kadangi apriboja galimybes dalyvauti kitų tikslinių grupių asmenims. Nors ši alternatyva yra platesnė ir apima socialinę integraciją, tačiau trūksta siekiamų teikti paslaugų spektro platumo. |

|  |  |  |  |
| --- | --- | --- | --- |
|  | Rezultato rodiklio pavadinimas | Pradinė reikšmė | Siekiama reikšmė |
| 1. | BIVP projektų veiklų dalyvių, kurie po dalyvavimo veiklose toliau dalyvauja socialinei integracijai skirtose veiklose ir (ar) darbo rinkoje, dalis, proc. | 0 | 40 |

|  |
| --- |
| 1.1. UŽDAVINYS: PAGERINTI SOCIALINIŲ IR SUSIJUSIŲ PASLAUGŲ KOKYBĘ IR PRIEINAMUMĄ, PADIDINTI JŲ ĮVAIROVĘ |
| Uždavinys suformuluotas atsižvelgiant į Rokiškio miesto gyventojų anketinės apklausos, SSGG analizės rezultatus.  1.1 uždavinys sprendžia SSGG analizėje nurodytas 2, 8-11, 14-15,17 punktų silpnybes, siekia sumažinti 2, 3, 5 punktų grėsmes pasinaudojant 3-7, 9 punktų stiprybėmis bei 1, 5 punktų galimybėmis. |

Formuojat uždavinį buvo parengtos šios uždavinio alternatyvos:

* Mažinti socialinę atskirtį Rokiškio mieste
* Mažinti vietos gyventojų socialinę atskirtį, pasinaudojant socialinėmis ir sociokultūrinėmis paslaugomis skatinant jų socialinę įtrauktį
* **Pagerinti socialinių ir susijusių paslaugų kokybę ir prieinamumą, padidinti jų įvairovę**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Produkto rodiklio pavadinimas | Pradinė reikšmė | 2023 | 2024 | 2025 | 2026 | 2027 | 2028 | 2029 | Siekiama reikšmė |
| 1. | BIVP projektai, kuriuos įgyvendino NVO ir (arba) kurie įgyvendinti kartu su partneriu (vnt.) | 0 | 0 | 2 | 3 | 3 | 3 | 0 | 0 | 11 |

|  |  |
| --- | --- |
| UŽDAVINIO 1 ALTERNATYVA | UŽDAVINIO 2 ALTERNATYVA |
| Mažinti socialinę atskirtį Rokiškio mieste.  Uždavinio alternatyva Nr. 1 nepasirinkta, kadangi neperteikia kokiomis priemonėmis ir kokioms tikslinėms grupėms planuojama skatinti gyventojų socialinę įtrauktį. | **Mažinti vietos gyventojų socialinę atskirtį, pasinaudojant socialinėmis ir sociokultūrinėmis paslaugomis skatinant jų socialinę įtrauktį.**  Uždavinio alternatyva Nr. 2 nepasirinkta, kadangi nepakankamai atspindi kokiomis priemonėmis bus didinama gyventojų socialinė įtrauktis, ne tik gyventojams patiriantiems socialinę atskirtį. |

|  |
| --- |
| 2. TIKSLAS: EKONOMINĖS APLINKOS, SUSIJUSIOS SU ĮSIDARBINIMU, VERSLUMU IR VERSLO KŪRIMU, GERINIMAS |
| Tikslas suformuluotas atsižvelgiant į Rokiškio miesto gyventojų anketinės apklausos, SSGG analizės rezultatus, Rokiškio rajono, Panevėžio regiono strateginio planavimo dokumentus. Tikslas suformuluotas, kad atitiktų 2021-2027 m. Europos Sąjungos fondų investicijų programos 4.7 uždavinį „Skatinti aktyvią įtrauktį, siekiant propaguoti lygias galimybes, nediskriminavimą ir aktyvų dalyvavimą, ir gerinti įsidarbinamumą, ypač palankių sąlygų neturinčių grupių“ ir 4.9 uždavinį „Skatinti marginalizuotų bendruomenių, mažas pajamas gaunančių namų ūkių ir nepalankioje padėtyje esančių grupių, įskaitant specialiųjų poreikių turinčius asmenis, socialinę ir ekonominę įtrauktį vykdant integruotus veiksmus, be kita ko, teikti aprūpinimą būstu ir socialines paslaugas“.  2 tikslas sprendžia SSGG analizėje nurodytas 5, 6, 7, 16, 17, 18, 19 punktų silpnybes, siekia sumažinti 4, 5, 6, 7 punktų grėsmes pasinaudojant 1, 2, 10, 11, 12, 13, 14 punktų stiprybėmis bei 2, 3, 4, 6, 7 punktų galimybėmis.  Šiuo tikslu siekiama prisidėti prie vietos verslo ir gyventojų ekonominio efektyvumo skatinimo bei padėti spręsti gyvenamosios vietovės socialines problemas per socialinio verslo kūrimo ir plėtros skatinimą. |

Formuojat tikslą buvo parengtos šios tikslo alternatyvos:

* Verslo skatinimas bei naujų darbo vietų kūrimas socialinę atskirtį patiriantiems asmenimis
* Ekonominio aktyvumo skatinimas, didinant integracijos į darbo rinką galimybes
* **Ekonominės aplinkos, susijusios su įsidarbinimu, verslumu ir verslo kūrimu, gerinimas**

|  |  |
| --- | --- |
| TIKSLO 1 ALTERNATYVA | TIKSLO 2 ALTERNATYVA |
| Verslo skatinimas bei naujų darbo vietų kūrimas socialinę atskirtį patiriantiems asmenimis  Tikslo alternatyva Nr. 1 nepasirinkta, kadangi šis tikslas yra per siauras ir neapima profesinio ugdymo, darbinių kompetencijų, kurios yra svarbios norint pasiekti geriausių rezultatų. | **Ekonominio aktyvumo skatinimas, didinant integracijos į darbo rinką galimybes**  Tikslo alternatyva Nr. 2 nepasirinkta, kadangi šis tikslas yra per siauras ir neapima verslo kūrimo ir plėtros galimybių skatinimo. |

|  |  |  |  |
| --- | --- | --- | --- |
|  | Rezultato rodiklio pavadinimas | Pradinė reikšmė | Siekiama reikšmė |
| 1. | Paramą gavusiuose subjektuose sukurtos darbo vietos, skaičius | 0 | 4 |
| 2. | BIVP projektų veiklų dalyvių, kurie po dalyvavimo veiklose toliau dalyvauja socialinei integracijai skirtose veiklose ir (ar) darbo rinkoje, dalis, proc. | 0 | 40 |

|  |
| --- |
| 2.1. UŽDAVINYS: GERINTI ĮSIDARBINIMO GALIMYBES, DIDINTI VERSLUMĄ , SKATINTI NAUJŲ VERSLŲ KŪRIMĄSI IR PLĖTRĄ ROKIŠKIO MIESTE |
| Uždavinys suformuluotas atsižvelgiant į Rokiškio miesto gyventojų anketinės apklausos, SSGG analizės rezultatus.  2.1. uždavinys sprendžia SSGG analizėje nurodytas 5, 6, 7, 16, 17, 19 punktų silpnybes, siekia sumažinti 4, 6, 7 punktų grėsmes pasinaudojant 1, 2, 9, 10, 11, 12, 13, 14 punktų stiprybėmis bei 2, 3, 4, 5, 6, 7 punktų galimybėmis. |

Formuojat uždavinį buvo parengtos šios uždavinio alternatyvos:

* Skatinti bedarbių kvalifikacijos kėlimą, naujų darbo vietų kūrimą.
* Skatinti naujų darbo vietų kūrimąsi, sudarant palankias ekonominės veiklos sąlygas verslų kūrimuisi ir plėtrai.
* **Gerinti įsidarbinimo galimybes, didinti verslumą, skatinti naujų verslų kūrimąsi ir plėtrą rokiškio mieste.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Produkto rodiklio pavadinimas | Pradinė reikšmė | 2023 | 2024 | 2025 | 2026 | 2027 | 2028 | 2029 | Siekiama reikšmė |
| 1. | Socialinio verslo subjektai, per BIVP projektus gavę paramą socialinio verslo kūrimui ar plėtrai, skaičius | 0 | 0 | 1 | 1 | 1 | 1 | 0 | 0 | 4 |
| 2. | Paramą gavusios įmonės (iš jų: labai mažos, mažosios, vidutinės ir didelės), skaičius | 0 | 0 | 1 | 1 | 1 | 1 | 0 | 0 | 4 |
| 3. | BIVP projektai, kuriuos įgyvendino NVO ir (arba) kurie įgyvendinti kartu su partneriu (vnt.) | 0 | 0 | 1 | 1 | 1 | 0 | 0 | 0 | 3 |

|  |  |
| --- | --- |
| UŽDAVINIO 1 ALTERNATYVA | UŽDAVINIO 2 ALTERNATYVA |
| Skatinti bedarbių kvalifikacijos kėlimą, naujų darbo vietų kūrimą  Uždavinio alternatyva Nr. 1 nepasirinkta, kadangi bedarbių kvalifikacijos kėlimo siekimas apima tik vieną socialinę atskirtį patiriančių asmenų grupę, o naujų darbo vietų kūrimo skatinimas apima tik juridinių asmenų skatinimą didinti darbo vietas, o ne asmenų patiriančių socialinę atskirtį įsidarbinimo galimybių didinimą per profesinį mokymą ar verslumo ugdymą. | **Skatinti naujų darbo vietų kūrimąsi, sudarant palankias ekonominės veiklos sąlygas verslų kūrimuisi ir plėtrai**  Uždavinio alternatyva Nr. 2 nepasirinkta, kadangi šiuo uždaviniu skatinamas verslų, kuriančių darbo vietas kūrimas, kuriuo kuriamas ekonominis, bet ne socialinis poveikis Rokiškio miesto gyventojams, uždavinys nėra orientuotas į socialinių problemų sprendimą. |

|  |
| --- |
| 2.2. UŽDAVINYS: SUKURTI IR PLĖTOTI BENDRADABIAVIMO TINKLUS SU KITOMIS VIETOS VEIKLOS GRUPĖMIS |
| Uždavinys suformuluotas atsižvelgiant į Rokiškio miesto gyventojų anketinės apklausos, SSGG analizės rezultatus.  1 uždavinys sprendžia SSGG analizėje nurodytas 17, 18 punktų silpnybes, siekia sumažinti 5, 7 punktų grėsmes pasinaudojant 9, 12 punktų stiprybėmis bei 2, 5 punktų galimybėmis. |

Formuojat uždavinį buvo parengtos šios uždavinio alternatyvos:

* Bendradarbiavimo tinklų tarp Rokiškio miesto ir Rokiškio rajono VVG teritorijoje veikiančių viešojo sektoriaus institucijų, NVO ir verslo subjektų sukūrimas
* Bendradarbiavimo tinklų tarp Rokiškio miesto teritorijoje veikiančių viešojo sektoriaus institucijų, NVO ir verslo subjektų sukūrimas
* **Sukurti ir plėtoti bendradabiavimo tinklus su kitomis vietos veiklos grupėmis**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | Produkto rodiklio pavadinimas | Pradinė reikšmė | 2023 | 2024 | 2025 | 2026 | 2027 | 2028 | 2029 | Siekiama reikšmė |
| 1. | BIVP projektai, kuriuos įgyvendino NVO ir (arba) kurie įgyvendinti kartu su partneriu (vnt.) | 0 | 0 | 0 | 1 | 1 | 0 | 0 | 0 | 2 |

|  |  |
| --- | --- |
| UŽDAVINIO 1 ALTERNATYVA | UŽDAVINIO 2 ALTERNATYVA |
| Bendradarbiavimo tinklų tarp Rokiškio miesto ir Rokiškio rajono VVG teritorijoje veikiančių viešojo sektoriaus institucijų, NVO ir verslo subjektų sukūrimas  Uždavinio alternatyva Nr. 1 nepasirinkta, kadangi jį apribojamos bendradarbiavimo galimybės, taip sumažindama galimybes užmegzti naudingus ryšius. | **Bendradarbiavimo tinklų tarp Rokiškio miesto teritorijoje veikiančių viešojo sektoriaus institucijų, NVO ir verslo subjektų sukūrimas**  Uždavinio alternatyva Nr. 2 nepasirinkta, kadangi ji taip pat apriboja bendradarbiavimo galimybes su kitų rajonų organizacijomis, taip sumažindama galimybes užmegzti naudingus ryšius. |

# GYVENAMOSIOS VIETOVĖS BENDRUOMENĖS DALYVAVIMO RENGIANT STRATEGIJĄ EIGA

Rengiant Rokiškio miesto vietos plėtros strategiją buvo konsultuojamasi su vietos bendruomenių ir verslo atstovais, diskutuojama su savivaldybės politikais ir savivaldybės administracijos padalinių atstovais, nevyriausybinių organizacijų, verslo įmonių atstovais.

Apie strategijos rengimą buvo informuojama ir pasiūlymai renkami trimis skirtingomis priemonėmis:

1. **Talpinant informaciją internete**

Rokiškio miesto VVG internetinėje svetainėje 2023 m. vasario 28 d. buvo patalpinta informacija apie rengiamą strategiją - trumpai prastatyti tikslai, uždaviniai pagal kuriuos rengiama strategija.

Taip pat nuo 2023 m. kovo 2 d. visi buvo kviečiama dalyvauti strategijos rengime, atlikti apklausą ir teikti pasiūlymus.

1. **Vykdant Rokiškio miesto situacijos ir gyventojų poreikių tyrimą**

*Apklausos tikslas:* buvosiekiama išsiaiškinti pasitenkinimą esama Rokiškio miesto situacija bei įvertinti reikiamas finansavimo kryptis. Anketą sudarė 14 klausimų. 1-5 klausimais buvo siekiama išsiaiškinti respondentų pagrindinius demografinius rodiklius. 6, 7 klausimai buvo skirti nustatyti su kokiomis problemomis susiduria respondentai bei kokių veiklų/paslaugų jiems trūksta. 8, 9 klausimais buvo siekiama išsiaiškinti respondentų polinkį imtis savo verslo. 11 klausimas buvo skirtas išsakyti nuomonę dėl 2023-2027 m. finansavimo krypčių. 12-14 klausimais buvo siekiama išsiaiškinti konkrečių tikslinių grupių poreikius.

*Apklausos laikotarpis:* nuo 2023 m. kovo 2 d. iki 2023 m. kovo 27 d.

*Respondentai*: Rokiškio miesto gyventojai, vietos valdžios, verslo, NVO atstovai, jaunimas.

*Respondentų skaičius:* 111

*Rezultatas* – atlikta Rokiškio miesto gyventojų apklausa. Apklausos rezultatai parodė, kad Strategijoje analizuojant Rokiškio miesto esamą situaciją išvados atitinka realią situaciją. Taip pat padėjo identifikuoti miesto problematiškiausias sritis. Apklausos ataskaita pateikiama Strategijos prieduose.

1. **Organizuojant susitikimus (konsultacijas, pristatymus) su interesų grupių atstovais**

**2023 m. balandžio 4 d.** Rokiškio rajono savivaldybės Juozo Keliuočio viešojoje bibliotekoje vyko **pirmasis** susitikimas su Rokiškio miesto gyventojais, vietos valdžios, verslo, NVO atstovais.

*Susitikimo-pristatymo tikslas –* pateikti informaciją apie pagrindinius Vietos plėtros strategijų akcentus, BIVP 2021-2027 m. ES fondų investavimo programą, rodiklius prie kurių prisidedama pagal 4.7. ir 4.9. uždavinius, remiamas veiklas, BIVP metodą.

*Viešo pristatymo tikslinė grupė –* Rokiškio miesto gyventojai, vietos valdžios, verslo, NVO atstovai.

*Rezultatai –* buvo suorganizuotas 1 susitikimas. Susitikimo metu buvo pristatyta programa, pagal kurią rengiama strategija, strateginės kryptys, finansavimas.

*Viešinimas –* apie susitikimą-konsultaciją skelbta el. paštu, telefonu, internetinėse erdvėse: Rokiškio miesto VVG internetiniame puslapyje www.rmvvg.lt ir socialinio puslapio Facebook paskyroje „Rokiškio miesto vietos veiklos grupė“ bei Rokiškio r. savivaldybės internetiniame puslapyje www.rokiskis.lt.

**2023 m. balandžio 5 d.** Rokiškio miesto VVG patalpose vyko **antrasis ir trečiasis** susitikimai-konsultacijos su Rokiškio miesto gyventojais, vietos valdžios, verslo, NVO atstovais, jaunimu, neįgaliaisiais.

*Susitikimų-konsultacijų tikslas –* pristatyti Rokiškio miesto plėtros strategijos 2023-2027 m. pirmas dalis: esamos būklės analizės duomenis, gautus rezultatus po gyventojų apklausos, apibendrintą SSGG analizę, diskutuoti dėl galimų strategijos tikslų, uždavinių, veiksmų.

*Konsultacijos tikslinė grupė –* Rokiškio miesto gyventojai, vietos valdžios, verslo, NVO atstovai, neįgalieji, jaunimas.

*Rezultatai –* buvo suorganizuoti 2 susitikimai, kurių metu suinteresuotosios grupės supažindinamos su esama situacija bei įtraukiamos į problemų sprendimo efektyviausių veiksmų identifikavimo procesą (gauti pastebėjimai, papildymai dėl statistinės informacijos bei pasiūlymai dėl galimų įgyvendinti projektų). Kartu buvo aptarti Strategijos tikslai, uždaviniai ir veiksmai.

*Viešinimas –* apie susitikimą-konsultaciją skelbta el. paštu, telefonu, internetinėse erdvėse: Rokiškio miesto VVG internetiniame puslapyje www.rmvvg.lt ir socialinio puslapio Facebook paskyroje „Rokiškio miesto vietos veiklos grupė“.

Negalintiems gyvai dalyvauti suinteresuotiems asmenims buvo sudarytos sąlygos prisijungti nuotoliniu būdu.

**2023 m. balandžio mėn.** vyko ketvirtasis ir penktasis renginys (vieši pristatymai).

*Pristatymų tikslas –* pristatyti dalyviams Strategijos projektą ir aptarti Strategijoje numatytus veiksmus.

*Pristatymų tikslinė grupė –* Rokiškio miesto gyventojai, vietos valdžios, verslo, NVO atstovai.

*Rezultatai –* buvo suorganizuoti 2 pristatymai. Dalyviams pristatyta Strategija, aptartos priemonės, kurias įgyvendinus būtų užtikrintas planuojamų rezultatų pasiekimas.

*Viešinimas –* Rokiškio miesto VVG internetiniame puslapyje www.rmvvg.lt ir socialinio puslapio Facebook paskyroje „Rokiškio miesto vietos veiklos grupė“ bei Rokiškio r. savivaldybės internetiniame puslapyje www.rokiskis.lt.

# ROKIŠKIO MIESTO 2023-2027 M. VIETOS PLĖTROS STRATEGIJOS FINANSINIS VEIKSMŲ PLANAS

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1.TIKSLAS: VIETOS GYVENTOJŲ SOCIALINĖS ĮTRAUKTIES DIDINIMAS, TEIKIANT GYVENTOJŲ POREIKIUS ATITINKANČIAS SOCIALINES IR KITAS SUSIJUSIAS PASLAUGAS** | | | | | | | | | | |
| **1.1.  UŽDAVINYS: Pagerinti socialinių ir susijusių paslaugų kokybę ir prieinamumą, padidinti jų įvairovę** | | | | | | | | | | |
| **VEIKSMO PAVADINIMAS IR NR.** | **VYKDYTOJO ATRANKOS PIRNCIPAI** | **LĖŠŲ POREIKIS IR FINANSAVIMO ŠALTINIAI** | **2023** | **2024** | **2025** | **2026** | **2027** | **2028** | **2029** | **viso 2023-2029 m.** |
|
| 1.1.1.Veiksmas: Socialinės atskirties mažinimas teikiant bendrąsias ir specialiąsias paslaugas Rokiškio miesto gyventojams | Konkursinė atranka | Europos socialinio fondo + (ESF+) lėšos: | 0,00 | 46 920,00 | 58 650,00 | 58 650,00 | 58 650,00 | 0,00 | 0,00 | 222 870,00 |
| Europos regioninės plėtros fondo (ERPF) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| LR Valstybės biudžeto lėšos: | 0,00 | 8 280,00 | 10 350,00 | 10 350,00 | 10 350,00 | 0,00 | 0,00 | 39 330,00 |
| Savivaldybės biudžeto lėšos: | 0,00 | 24 800,00 | 31 000,00 | 31 000,00 | 31 000,00 | 0,00 | 0,00 | 117 800,00 |
| Privačios lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| **Viso, Eur:** | **0,00** | **80 000,00** | **100 000,00** | **100 000,00** | **100 000,00** | **0,00** | **0,00** | **380 000,00** |
| 1.1.2. Veiksmas: sociokultūrinių užimtumo veiklų organizavimas socialinė atskirtį patiriantiems asmenims | Konkursinė atranka | Europos socialinio fondo + (ESF+) lėšos: | 0,00 | 43 987,50 | 58 650,00 | 58 650,00 | 58 650,00 | 0,00 | 0,00 | 219 937,50 |
| Europos regioninės plėtros fondo (ERPF) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| LR Valstybės biudžeto lėšos: | 0,00 | 7 762,50 | 10 350,00 | 10 350,00 | 10 350,00 | 0,00 | 0,00 | 38 812,50 |
| Savivaldybės biudžeto lėšos: | 0,00 | 23 250,00 | 31 000,00 | 31 000,00 | 31 000,00 | 0,00 | 0,00 | 116 250,00 |
| Privačios lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| **Viso, Eur:** | **0,00** | **75 000,00** | **100 000,00** | **100 000,00** | **100 000,00** | **0,00** | **0,00** | **375 000,00** |
| 1.1.3.Veiksmas: Socialinių, sociokultūrinių paslaugų teikimas skatinant pabėgėlių, migrantų socialinę integraciją Rokiškio mieste. | Konkursinė atranka | Europos socialinio fondo + (ESF+) lėšos: | 0,00 | 0,00 | 14 662,50 | 14 662,50 | 0,00 | 0,00 | 0,00 | 29 325,00 |
| Europos regioninės plėtros fondo (ERPF) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| LR Valstybės biudžeto lėšos: | 0,00 | 0,00 | 2 587,50 | 2 587,50 | 0,00 | 0,00 | 0,00 | 5 175,00 |
| Savivaldybės biudžeto lėšos: | 0,00 | 0,00 | 7 750,00 | 7 750,00 | 0,00 | 0,00 | 0,00 | 15 500,00 |
| Privačios lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| **Viso, Eur:** | **0,00** | **0,00** | **25 000,00** | **25 000,00** | **0,00** | **0,00** | **0,00** | **50 000,00** |
| **1.1. UŽDAVINIUI SKIRTOS LĖŠOS, EUR** | | Europos socialinio fondo + (ESF+) lėšos: | 0,00 | 90 907,50 | 131 962,50 | 131 962,50 | 117 300,00 | 0,00 | 0,00 | 472 132,50 |
| Europos regioninės plėtros fondo (ERPF) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| LR Valstybės biudžeto lėšos: | 0,00 | 16 042,50 | 23 287,50 | 23 287,50 | 20 700,00 | 0,00 | 0,00 | 83 317,50 |
| Savivaldybės biudžeto lėšos: | 0,00 | 48 050,00 | 69 750,00 | 69 750,00 | 62 000,00 | 0,00 | 0,00 | 249 550,00 |
| Privačios lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| **Viso, Eur:** | **0,00** | **155 000,00** | **225 000,00** | **225 000,00** | **200 000,00** | **0,00** | **0,00** | **805 000,00** |
| **1. TIKSLUI SKIRTOS LĖŠOS, EUR** | | Europos socialinio fondo + (ESF+) lėšos: | 0,00 | 90 907,50 | 131 962,50 | 131 962,50 | 117 300,00 | 0,00 | 0,00 | 472 132,50 |
| Europos regioninės plėtros fondo (ERPF) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| LR Valstybės biudžeto lėšos: | 0,00 | 16 042,50 | 23 287,50 | 23 287,50 | 20 700,00 | 0,00 | 0,00 | 83 317,50 |
| Savivaldybės biudžeto lėšos: | 0,00 | 48 050,00 | 69 750,00 | 69 750,00 | 62 000,00 | 0,00 | 0,00 | 249 550,00 |
| Privačios lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| **Viso, Eur:** | **0,00** | **155 000,00** | **225 000,00** | **225 000,00** | **200 000,00** | **0,00** | **0,00** | **805 000,00** |
| **2.TIKSLAS: EKONOMINĖS APLINKOS, SUSIJUSIOS SU ĮSIDARBINIMU, VERSLUMU IR VERSLO KŪRIMU, GERINIMAS** | | | | | | | | | | |
| **2.1. UŽDAVINYS: Gerinti įsidarbinimo galimybes, didinti verslumą bei socialinio verslo kūrimąsi ir plėtrą rokiškio mieste** | | | | | | | | | | |
| 2.1.1. Veiksmas. Užimtumui didinti skirtų iniciatyvų įgyvendinimas, vykdant informavimo, konsultavimo, tarpininkavimo, neformaliojo švietimo, naujų profesinių ir kitų reikalingų įgūdžių įgijimo, veiklas | Konkursinė atranka | Europos socialinio fondo + (ESF+) lėšos: | 0,00 | 29 325,00 | 29 325,00 | 29 325,00 | 0,00 | 0,00 | 0,00 | 87 975,00 |
| Europos regioninės plėtros fondo (ERPF) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| LR Valstybės biudžeto lėšos: | 0,00 | 5 175,00 | 5 175,00 | 5 175,00 | 0,00 | 0,00 | 0,00 | 15 525,00 |
| Savivaldybės biudžeto lėšos: | 0,00 | 13 000,00 | 13 000,00 | 13 000,00 | 0,00 | 0,00 | 0,00 | 39 000,00 |
| Privačios lėšos: | 0,00 | 2 500,00 | 2 500,00 | 2 500,00 | 0,00 | 0,00 | 0,00 | 7 500,00 |
| **Viso, Eur:** | **0,00** | **50 000,00** | **50 000,00** | **50 000,00** | **0,00** | **0,00** | **0,00** | **150 000,00** |
| 2.1.2. Veiksmas. Bendruomenės verslumo skatinimo iniciatyvų įgyvendinimas bei verslo pradžiai reikalingų priemonių suteikimas | Konkursinė atranka | Europos socialinio fondo + (ESF+) lėšos: | 0,00 | 14 662,50 | 29 325,00 | 29 325,00 | 14 662,50 | 0,00 | 0,00 | 87 975,00 |
| Europos regioninės plėtros fondo (ERPF) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| LR Valstybės biudžeto lėšos: | 0,00 | 2 587,50 | 5 175,00 | 5 175,00 | 2 587,50 | 0,00 | 0,00 | 15 525,00 |
| Savivaldybės biudžeto lėšos: | 0,00 | 6 500,00 | 13 000,00 | 13 000,00 | 6 500,00 | 0,00 | 0,00 | 39 000,00 |
| Privačios lėšos: | 0,00 | 1 250,00 | 2 500,00 | 2 500,00 | 1 250,00 | 0,00 | 0,00 | 7 500,00 |
| **Viso, Eur:** | **0,00** | **25 000,00** | **50 000,00** | **50 000,00** | **25 000,00** | **0,00** | **0,00** | **150 000,00** |
| 2.1.3. Veiksmas. Socialinio verslo kūrimasis ir plėtra Rokiškio mieste | Konkursinė atranka | Europos socialinio fondo + (ESF+) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| Europos regioninės plėtros fondo (ERPF) lėšos: | 0,00 | 41 055,00 | 41 055,00 | 41 055,00 | 41 055,00 | 0,00 | 0,00 | 164 220,00 |
| LR Valstybės biudžeto lėšos: | 0,00 | 7 245,00 | 7 245,00 | 7 245,00 | 7 245,00 | 0,00 | 0,00 | 28 980,00 |
| Savivaldybės biudžeto lėšos: | 0,00 | 21 700,00 | 21 700,00 | 21 700,00 | 21 700,00 | 0,00 | 0,00 | 86 800,00 |
| Privačios lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| **Viso, Eur:** | **0,00** | **70 000,00** | **70 000,00** | **70 000,00** | **70 000,00** | **0,00** | **0,00** | **280 000,00** |
| **2.1. UŽDAVINIUI SKIRTOS LĖŠOS, EUR** | | Europos socialinio fondo + (ESF+) lėšos: | 0,00 | 43 987,50 | 58 650,00 | 58 650,00 | 14 662,50 | 0,00 | 0,00 | 175 950,00 |
| Europos regioninės plėtros fondo (ERPF) lėšos: | 0,00 | 41 055,00 | 41 055,00 | 41 055,00 | 41 055,00 | 0,00 | 0,00 | 164 220,00 |
| LR Valstybės biudžeto lėšos: | 0,00 | 15 007,50 | 17 595,00 | 17 595,00 | 9 832,50 | 0,00 | 0,00 | 60 030,00 |
| Savivaldybės biudžeto lėšos: | 0,00 | 41 200,00 | 47 700,00 | 47 700,00 | 28 200,00 | 0,00 | 0,00 | 164 800,00 |
| Privačios lėšos: | 0,00 | 3 750,00 | 5 000,00 | 5 000,00 | 1 250,00 | 0,00 | 0,00 | 15 000,00 |
| **Viso, Eur:** | **0,00** | **145 000,00** | **170 000,00** | **170 000,00** | **95 000,00** | **0,00** | **0,00** | **580 000,00** |
| **2.2. UŽDAVINYS: Sukurti ir plėtoti bendradarbiavimo tinklus su kitomis vietos veiklos grupėmis** | | | | | | | | | | |
| 2.2.1. Veiksmas: Bendradarbiavimo tinklų su kitomis vietos veiklos grupėmis vystymas | Konkursinė atranka | Europos socialinio fondo + (ESF+) lėšos: | 0,00 | 0,00 | 0,00 | 17 595,00 | 17 595,00 | 0,00 | 0,00 | 35 190,00 |
| Europos regioninės plėtros fondo (ERPF) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| LR Valstybės biudžeto lėšos: | 0,00 | 0,00 | 0,00 | 3 105,00 | 3 105,00 | 0,00 | 0,00 | 6 210,00 |
| Savivaldybės biudžeto lėšos: | 0,00 | 0,00 | 0,00 | 7 800,00 | 7 800,00 | 0,00 | 0,00 | 15 600,00 |
| Privačios lėšos: | 0,00 | 0,00 | 0,00 | 1 500,00 | 1 500,00 | 0,00 | 0,00 | 3 000,00 |
| **Viso, Eur:** | **0,00** | **0,00** | **0,00** | **30 000,00** | **30 000,00** | **0,00** | **0,00** | **60 000,00** |
| **2.2. UŽDAVINIUI SKIRTOS LĖŠOS, EUR** | | Europos socialinio fondo + (ESF+) lėšos: | 0,00 | 0,00 | 0,00 | 17 595,00 | 17 595,00 | 0,00 | 0,00 | 35 190,00 |
| Europos regioninės plėtros fondo (ERPF) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| LR Valstybės biudžeto lėšos: | 0,00 | 0,00 | 0,00 | 3 105,00 | 3 105,00 | 0,00 | 0,00 | 6 210,00 |
| Savivaldybės biudžeto lėšos: | 0,00 | 0,00 | 0,00 | 7 800,00 | 7 800,00 | 0,00 | 0,00 | 15 600,00 |
| Privačios lėšos: | 0,00 | 0,00 | 0,00 | 1 500,00 | 1 500,00 | 0,00 | 0,00 | 3 000,00 |
| **Viso, Eur:** | **0,00** | **0,00** | **0,00** | **30 000,00** | **30 000,00** | **0,00** | **0,00** | **60 000,00** |
| **2. TIKSLUI SKIRTOS LĖŠOS, EUR** | | Europos socialinio fondo + (ESF+) lėšos: | 0,00 | 43 987,50 | 58 650,00 | 76 245,00 | 32 257,50 | 0,00 | 0,00 | 211 140,00 |
| Europos regioninės plėtros fondo (ERPF) lėšos: | 0,00 | 41 055,00 | 41 055,00 | 41 055,00 | 41 055,00 | 0,00 | 0,00 | 164 220,00 |
| LR Valstybės biudžeto lėšos: | 0,00 | 15 007,50 | 17 595,00 | 20 700,00 | 12 937,50 | 0,00 | 0,00 | 66 240,00 |
| Savivaldybės biudžeto lėšos: | 0,00 | 41 200,00 | 47 700,00 | 55 500,00 | 36 000,00 | 0,00 | 0,00 | 180 400,00 |
| Privačios lėšos: | 0,00 | 3 750,00 | 5 000,00 | 6 500,00 | 2 750,00 | 0,00 | 0,00 | 18 000,00 |
| **Viso, Eur:** | **0,00** | **145 000,00** | **170 000,00** | **200 000,00** | **125 000,00** | **0,00** | **0,00** | **640 000,00** |
| **Lėšos strategijos įgyvendinimui** | | Europos socialinio fondo + (ESF+) lėšos: | 0,00 | 134 895,00 | 190 612,50 | 208 207,50 | 149 557,50 | 0,00 | 0,00 | 683 272,50 |
| Europos regioninės plėtros fondo (ERPF) lėšos: | 0,00 | 41 055,00 | 41 055,00 | 41 055,00 | 41 055,00 | 0,00 | 0,00 | 164 220,00 |
| LR Valstybės biudžeto lėšos: | 0,00 | 31 050,00 | 40 882,50 | 43 987,50 | 33 637,50 | 0,00 | 0,00 | 149 557,50 |
| Savivaldybės biudžeto lėšos: | 0,00 | 89 250,00 | 117 450,00 | 125 250,00 | 98 000,00 | 0,00 | 0,00 | 429 950,00 |
| Privačios lėšos: | 0,00 | 3 750,00 | 5 000,00 | 6 500,00 | 2 750,00 | 0,00 | 0,00 | 18 000,00 |
| **Viso, Eur:** | **0,00** | **300 000,00** | **395 000,00** | **425 000,00** | **325 000,00** | **0,00** | **0,00** | **1 445 000,00** |
| **Lėšos strategijos administravimui** | | Europos socialinio fondo + (ESF+) lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| Europos regioninės plėtros fondo (ERPF) lėšos: | 8 500,00 | 40 800,00 | 30 600,00 | 30 600,00 | 30 600,00 | 17 000,00 | 11 900,00 | 170 000,00 |
| LR Valstybės biudžeto lėšos: | 1 500,00 | 7 200,00 | 5 400,00 | 5 400,00 | 5 400,00 | 3 000,00 | 2 100,00 | 30 000,00 |
| Savivaldybės biudžeto lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| Privačios lėšos: | 0,00 | 0,00 | 0,00 | 0,00 | 0,00 | 0,00 | 0,00 | 0,00 |
| **Viso, Eur:** | **10 000,00** | **48 000,00** | **36 000,00** | **36 000,00** | **36 000,00** | **20 000,00** | **14 000,00** | **200 000,00** |
| **Iš viso vietos plėtros strategijai:** | | Europos socialinio fondo + (ESF+) lėšos: | 0,00 | 134 895,00 | 190 612,50 | 208 207,50 | 149 557,50 | 0,00 | 0,00 | 683 272,50 |
| Europos regioninės plėtros fondo (ERPF) lėšos: | 8 500,00 | 81 855,00 | 71 655,00 | 71 655,00 | 71 655,00 | 17 000,00 | 11 900,00 | 334 220,00 |
| LR Valstybės biudžeto lėšos: | 1 500,00 | 38 250,00 | 46 282,50 | 49 387,50 | 39 037,50 | 3 000,00 | 2 100,00 | 179 557,50 |
| Savivaldybės biudžeto lėšos: | 0,00 | 89 250,00 | 117 450,00 | 125 250,00 | 98 000,00 | 0,00 | 0,00 | 429 950,00 |
| Privačios lėšos: | 0,00 | 3 750,00 | 5 000,00 | 6 500,00 | 2 750,00 | 0,00 | 0,00 | 18 000,00 |
| **Viso, Eur:** | **10 000,00** | **348 000,00** | **431 000,00** | **461 000,00** | **361 000,00** | **20 000,00** | **14 000,00** | **1 645 000,00** |

# VIETOS PLĖTROS STRATEGIJOS VALDYMO, STEBĖSENOS IR VERTINIMO TVARKA, IŠ KURIOS BŪTŲ MATYTI VIETOS VEIKLOS GRUPĖS PAJĖGUMAS ĮGYVENDINTI STRATEGIJĄ

**Už veiksmų, skirtų vietos plėtros strategijai įgyvendinti, atranką, strategijos įgyvendinimo koordinavimą ir stebėseną atsakingi miesto VVG organai**

Rokiškio miesto vietos veiklos grupė yra atsakinga už vietos plėtros strategijos valdymo ir stebėsenos įgyvendinimą ir tvarką. Visos veiklos turi valdymo organą ir asmenis, kurie atsakingi už atitinkamo veiksmo įgyvendinimą.

Pagrindiniai Rokiškio miesto vietos veiklos grupės valdymo organai:

* Rokiškio miesto vietos veiklos grupės narių visuotinis susirinkimas (aukščiausias vietos veiklos grupės organas);
* Rokiškio miesto vietos veiklos grupės valdyba (kolegialus vietos veiklos grupės valdymo organas);
* Rokiškio miesto vietos veiklos grupės pirmininkas (vienasmenis vietos veiklos grupės valdymo organas).

Visi šie valdymo organai yra atsakingi už tinkamą strategijos įgyvendinimą. Norint užtikrinti sklandų ir kokybišką Rokiškio miesto strategijos įgyvendinimą į strategijos įgyvendinimą bus įtraukti Rokiškio miesto veiklos grupės darbuotojai (projektų vadovas – administratorius, finansininkas).

7.1. lentelė. Vietos plėtros strategijos įgyvendinimo ir koordinavimo sritys ir atsakingi asmenys

|  |  |  |
| --- | --- | --- |
| Įsipareigojimai | Valdymo organas | Atsakingas asmuo |
| Vietos plėtros strategijos administravimas | Rokiškio miesto vietos veiklos grupės pirmininkas | Darbuotojas |
| Atitikimas Rokiškio miesto VVG tinkamumo požymiams | Rokiškio miesto vietos veiklos grupės pirmininkas | Darbuotojas |
| Nediskriminuojančių ir skaidrių vietos plėtros projektinių pasiūlymų atrankos kriterijų, vietos plėtros projektų atrankos procedūrų nustatymas | Rokiškio miesto vietos veiklos grupės visuotinis susirinkimas arba valdyba | Rokiškio miesto vietos veiklos grupės pirmininkas ir darbuotojas |
| Vietos plėtros projektų priėmimas bei vertinimas | Rokiškio miesto vietos veiklos grupės visuotinis susirinkimas arba valdyba | Darbuotojas |
| Vietos plėtros strategijos tikslą ir uždavinius atitinkančių projektų atranka ir paramos sumos nustatymas | Rokiškio miesto vietos veiklos grupės visuotinis susirinkimas arba valdyba | Darbuotojas |
| Prioritetų suteikimas vietos plėtros projektams pagal bendro finansavimo indėlio dydį į vietos plėtros strategiją | Rokiškio miesto vietos veiklos grupės visuotinis susirinkimas arba valdyba | Darbuotojas |
| Kvietimo teikti vietos plėtros projektinius pasiūlymus parengimas ir paskelbimas | Rokiškio miesto vietos veiklos grupės pirmininkas | Darbuotojas |
| Siūlomų finansuotų vietos plėtros projektų sąrašo sudarymas ir tvirtinimas | Rokiškio miesto vietos veiklos grupės visuotinis susirinkimas arba valdyba | Darbuotojas  Finansininkas  Vertintojai |
| Metinės ir galutinės ataskaitos rengimas ir pateikimas | Rokiškio miesto vietos veiklos grupės visuotinis susirinkimas | Darbuotojas  Projektų vykdytojai |
| Vietos plėtros strategijos ir vietos plėtros projektų įgyvendinimas ir užtikrinimas | Rokiškio miesto vietos veiklos grupės pirmininkas | Darbuotojas |
| Vietos plėtros strategijos ir vietos plėtros projektų įgyvendinimo stebėsenos vykdymas | Rokiškio miesto vietos veiklos grupės pirmininkas | Darbuotojas |
| Rokiškio miesto VVG sudėties, sprendimų, vietos plėtros projektų atrankos kriterijus, vietos plėtros projektų atrankos procedūrų ir įgyvendinamų vietos plėtros projektų viešinimas; | Rokiškio miesto vietos veiklos grupės pirmininkas | Darbuotojas |
| Taisyklėse nurodytų Europos Sąjungos ir nacionalinių teisės aktų reikalavimų nepažeidimas | Rokiškio miesto vietos veiklos grupės visuotinis susirinkimas arba valdyba | Darbuotojas  Projektų vykdytojai Finansininkas |

**Įgyvendinimo procedūra**

Nustatant vietos plėtros projektų administracinės atitikties, naudos ir kokybės kriterijus, bus užtikrinami Vietos plėtros strategijų rengimo ir atrankos taisyklių 4.5 p. reikalavimai, kuriuose nurodoma, jog juridinis asmuo vadovaujasi šiais principais: partnerystės ir atvirumo, lyčių lygybės, nediskriminavimo ir jaunimo dalyvavimo principais.

Rokiškio miesto vietos veiklos grupės veikla yra paremta partnerystės principu, leidžiančiu mobilizuoti skirtingų sričių partnerių (bendruomeninės organizacijos ir (ar) kitos nevyriausybinės organizacijos, asocijuotos verslo struktūros ir (ar) įmonės, vietos valdžios atstovai) žinias bei įgūdžius, todėl ir atrenkant veiksmų ir juos įgyvendinančių projektų vykdytojus, bus laikomasi šio principo.

Atrenkant veiksmų ir juos įgyvendinančių projektų vykdytojus bus užtikrinami lyčių lygybės, nediskriminavimo, jaunimo principai. Kviečiant teikti vietos projektų paraiškas, bus siekiama užtikrinti skirtingų grupių atstovų dalyvavimą projektuose ir jų poreikių atitikimą.

**Vietos plėtros strategijos valdymo ir stebėsenos tvarkos apibūdinimas**

Už Rokiškio miesto vietos veiklos grupės vietos plėtros strategijos stebėseną yra atsakinga Rokiškio miesto vietos veiklos grupė. Rokiškio miesto vietos veiklos grupės pirmininkas organizuoja ir užtikrina, kad stebėsena būtų vykdoma, pagal šioje strategijos dalyje įvardintą tvarką. Lietuvos Respublikos vidaus reikalų ministerija yra atsakinga už vietos plėtros strategijos stebėsenos vykdymo koordinavimą.

Vietos plėtros strategijos įgyvendinimo priežiūros institucinė struktūra, funkcijos:

1. *Projekto vadovas, Finansininkas bei Rokiškio miesto vietos veiklos grupės pirmininkas:* Rokiškio miesto vietos plėtros strategijos priežiūros organizavimas, administravimas ir užtikrinimas. Metinės ir galutinės ataskaitos rengimas bei bendravimas su Lietuvos Respublikos vidaus reikalų ministerija.
2. *Rokiškio miesto vietos veiklos grupės visuotinis susirinkimas:* Metinės ir galutinės ataskaitos rengimas ir pateikimas, tvirtinimas.

Rokiškio miesto vietos veiklos grupės vietos plėtros strategijos projektų vykdytojai, atrinkti vietos plėtros projektų atrankos būdu, renka informaciją, reikalingą vietos plėtros strategijos įgyvendinimo metinių priežiūros ataskaitų parengimui, ją apdoroja, susistemina ir pateikia asmeniui, atsakingam už vietos plėtros strategijos priežiūrą iki einamųjų metų sausio 10 d.

Kartą metuose rengiama metinė, o baigus įgyvendinti strategiją, galutinė ataskaitos apie vietos plėtros strategijos vykdymą ir jos rezultatus.

Metinė ataskaita yra parengiama iki einamųjų metų vasario 10 d. Metinė/galutinė ataskaita yra tvirtinama Rokiškio miesto vietos veiklos grupės visuotinio narių susirinkimo.

Metinė ataskaita privalo būti patvirtinta iki einamųjų metų kovo 10 d.

Metinės ataskaitos kopiją ir jos patvirtinimą įrodančio dokumento kopiją (visuotinio Rokiškio miesto vietos veiklos grupės narių susirinkimo arba valdybos, jeigu jai visuotinis narių susirinkimas yra suteikęs šią teisę, sprendimo, kuriuo patvirtinta metinė ataskaita) Rokiškio miesto vietos veiklos grupė pateikia Lietuvos Respublikos vidaus reikalų ministerijai ne vėliau kaip iki einamųjų metų balandžio 1 d.

Rokiškio miesto vietos veiklos grupei baigus įgyvendinti vietos plėtros strategiją asmuo, atsakingas už vietos plėtros strategijos priežiūrą Lietuvos Respublikos vidaus reikalų ministerijai pateikia galutinės ataskaitos kopiją ir jos patvirtinimą įrodančio dokumento kopiją (visuotinio Rokiškio miesto vietos veiklos grupės narių susirinkimo sprendimo, kuriuo patvirtinta metinė ataskaita). Galutinė ataskaita Lietuvos Respublikos vidaus reikalų ministerijai pateikiama ne vėliau kaip per 3 mėnesius nuo vietos plėtros strategijos įgyvendinimo pabaigos.

Asmuo, atsakingas už vietos plėtros strategijos priežiūrą bendrauja su Lietuvos Respublikos vidaus reikalų ministerija ir esant poreikiui teikia papildomą informaciją, susijusią su vietos plėtros strategijos įgyvendinimu.

**Strategijos pakeitimų iniciavimo procedūra**

Rokiškio miesto vietos veiklos grupė gali inicijuoti vietos plėtros strategijos keitimą. Vietos plėtros strategijos pakeitimus tvirtina visuotinis jos narių susirinkimas arba valdyba, jeigu jai visuotinis narių susirinkimas yra suteikęs šią teisę. Vietos plėtros strategijos keitimas turi būti raštu suderintas su Lietuvos Respublikos vidaus reikalų ministerija.

Rokiškio miesto vietos veiklos grupė gali keisti vietos plėtros strategiją kai:

* būtina keisti dėl teisės aktų, reglamentuojančių vietos plėtros strategijų įgyvendinimą, pakeitimų;
* būtina keisti suplanuotų lėšų paskirstymą tarp vietos plėtros strategijos uždavinių ir veiksmo sričių;
* būtina keisti didžiausią galimą ES struktūrinių fondų ir valstybės biudžeto lėšų paramos sumą (toliau – paramos suma) vienam vietos plėtros strategijos veiksmui įgyvendinti pagal skirtingus vietos plėtros strategijos uždavinius;
* būtina patikslinti vietos plėtros strategijos veiksmų sąrašą, siekiant įgyvendinti vietos plėtros strategijoje numatytus rodiklius.

Lietuvos Respublikos vidaus reikalų ministerijai pateikiamas motyvuotas Rokiškio miesto vietos veiklos grupės prašymas/pakeitimas bei Rokiškio miesto vietos veiklos grupės visuotinio susirinkimo arba valdybos, jeigu jai visuotinis narių susirinkimas yra suteikęs šią teisę, protokolo kopiją. Kartu su prašymu/pakeitimu pateikiama visa pagrindžianti informacija ir dokumentai. Ministerija, gavusi vietos plėtros strategijos pakeitimą ir su šiuo pakeitimu susijusius dokumentus per 10 darbo dienų teikia Jungtiniam vietos plėtros strategijų atrankos komitetui motyvuotą siūlymą dėl pritarimo / nepritarimo vietos plėtros strategijos pakeitimui. Per 10 darbo dienų nuo siūlymo gavimo komitetas priima sprendimą dėl vietos plėtros strategijos pakeitimo. Komitetas įvertina, ar atlikus vietos plėtros strategijos pakeitimą vietos plėtros strategija duos tiek pat arba daugiau naudos ir ar efektyviau bus siekiama vietos plėtros strategijoje nustatyto tikslo įgyvendinimo. Jeigu nustatoma, kad dėl vietos plėtros strategijos pakeitimo Rokiškio miesto vietos veiklos grupė negalės pasiekti vietos plėtros strategijoje nustatyto tikslo (-ų) ir tolesnis vietos plėtros strategijos įgyvendinimas būtų neefektyvus, komitetas nepritaria vietos plėtros strategijos keitimui. Priėmus sprendimą dėl vietos plėtros strategijos pakeitimo parengiamas Lietuvos Respublikos vidaus reikalų ministro įsakymo, kuriuo patvirtintas vietos plėtros strategijų sąrašas, pakeitimo projektas ir pateikiamas Lietuvos Respublikos vidaus reikalų ministrui. Regioninės politikos departamentas per 5 darbo dienas nuo šio įsakymo patvirtinimo raštu informuoja Rokiškio miesto vietos veiklos grupę apie priimtą sprendimą.

1. https://socmin.lrv.lt/lt/veiklos-sritys/socialine-integracija/neigaliuju-socialine-integracija/statistika-2?lang=lt [↑](#footnote-ref-1)
2. Pagal Lietuvos statistikos metraštį, *ikimokyklinis ugdymas* teikiamas vaikui nuo gimimo iki jam pradedamas teikti priešmokyklinis arba pradinis ugdymas. Ikimokyklinio ugdymo programas vykdo lopšeliai–darželiai, darželiai, mokyklos–darželiai ir kitos mokyklos, laisvieji mokytojai ar kiti švietimo teikėjai. [↑](#footnote-ref-2)
3. Pagal Lietuvos statistikos metraštį, tiesioginė užsienio investicija (TUI) – tokia investicija, kurios pagrindu susiformuoja ilgalaikiai ekonominiai finansiniai santykiai ir interesai tarp tiesioginio užsienio investuotojo ir tiesioginio investavimo įmonės. [↑](#footnote-ref-3)